title: Tokyo Tapes

text:
A-puoliB-puoliC-puoliD-puoli
Yhtye kiittää Tokion RCA:ssa erityisesti seuraavia henkilöitä: Ichiro Okuno, Tokugen Yamamoto, Minoru Ishijima, Makoto Kimata, Hisayoshi Magara, Takashi Ishihara ja Akiko Takahashi. Konsertien järjestelyistä kiitetään seuraavia: Udo-Artists Inc., Udo, Ishi ja Tets henkilökuntineen. Lisäksi mainitaan Juerg Marquardt, Winfried Trenkler, Thomas Olivier ja Hansi Lehmann sekä yhtyeen roudarit Rainer Holst, Hans "Ossy" Ostendorf, Reinhard "Tuempel" Endrigkeit, Holger Dolzitzki ja Michael Lehr.


title: Mourner’s Rhapsody

text: Mourner's Rhapsody on puolalaisen säveltäjä, kosketinsoittaja ja laulaja Czeslaw Niemenin studioalbumi vuodelta 1974. Sen on kustantanut CBS Schallplatten ja tuottajina ovat toimineet Sol Rabinowitz ja Niemen. Kääntöpuolen täyttävä nimikappale perustuu 1800-luvulla eläneen puolaisen runoilija Cyprian Norwidin runoon.


title: Mourner’s Rhapsody

text: Niemenin lisäksi levyllä musisoivat John Abercrombie, Gail Cantor, Erin Dickins, Don Grolnick, Jan Hammer, Dave Johnson, Steve Khan, Rick Laird, Seldon Powell, Carl Rabinowitz, Howard Roberts, Tasha Thomas ja Michal Urbaniak.


title: Mourner’s Rhapsody

text: Levykannen on suunnitellut Roslav Szaybo ja valokuvan on ottanut Chris Yates. Takakannen kasvokuvan itkevästä naisesta on tehnyt Niemen. Levykannen on valmistanut englantilaisyritys Shorepak Packaging Co. Ltd. LP-levyjä on valmistettu Englannissa.


title: Mourner’s Rhapsody

text: Sivu 1Sivu 2Kappaleiden tekijäkaksikko on Czeslaw Niemen ja Norman Simon. Sovitukset ovat Niemenin. Julkaisijayhtiö on April Music Ltd. / GEMA (MCPS).


title: Mourner’s Rhapsody

text: "Lilacs And Champagne"


title: Mourner’s Rhapsody

text: "I've Got No One Who Needs Me"


title: Mourner’s Rhapsody

text: "I Search For Love"


title: Mourner’s Rhapsody

text: "Baby M"


title: Mourner’s Rhapsody

text: "Inside I'm Dying"


title: Mourner’s Rhapsody

text: "Mourner's Rhapsody"


title: Rough and Ready

text: Rough and Ready on Jeff Beck Groupin studioalbumi vuodelta 1971. Sen on kustantanut Epic Records ja sen luettelotunnus on PE 30973.


title: Rough and Ready

text: Tuottajana on toiminut Jeff Beck ja kyseessä on Equator-tuotanto. Masteroinnin on tehnyt Jack Ashkinazy.


title: Rough and Ready

text: Levykannen on suunnitellut Ron Caro ja valokuvaaja on Clive Arrowsmith.


title: Rough and Ready

text: Albumin musiikkia voisi luonnehtia hard rockiksi, jossa on laulusolististakin johtuen funk-vaikutteita. Instrumentaali "Max's Tune" on jo lähinnä jazz-rockia. Päätöskappale "Jody" on albumin melodisinta antia.


title: Rough and Ready

text: Levy on julkaistu uudelleen CD-muodossa sarjassa 5xCD Original Album Classics. Julkaisija on Sony BMG Music Entertainment, vuosi 2008 ja luettelotunnus Epic 88697302772. Ko. sarjassa Beckin albumit on julkaistu remasteroimattomina ja alkuperäisillä kansikuvilla.


title: Rough and Ready

text: Sivu 1Sivu 2Kappaleiden julkaisija on B. Feldman & Co. Ltd. (ASCAP) paitsi kappaleen "Max's Tune" osalta Essex Music International, Inc. (ASCAP).Albumin kannessa on yhteen jäsenten kuvat lähtien vasemmasta yläkulmasta vastapäivään. Bob Tench esiintyy levyllä Polydor Recordsin suosiollisella luvalla.


title: Operaatio Midnight Climax

text: Operaatio Midnight Climax oli Yhdysvaltain tiedustelupalvelun (CIA) 1950- ja 1960-luvuilla suorittama LSD:n vaikutuksia ihmiseen selvittävä tutkimus, jossa bordellin asiakkaille tarjottiin juoma, johon oli sekoitettu asiakkaiden tietämättä LSD:tä. Tämän jälkeen koehenkilöitä tarkkailtiin salaa peili-ikkunan takaa. Tutkimusta pidetään eräänä standarditapauksena epäeettisesti toteutetusta tutkimuksesta.


title: Operaatio Midnight Climax

text: Koejärjestely perustui kokonaisuudessaan tutkimusvilppiin ja siinä vaarannettiin kohdehenkilöiden terveys ja samalla tallennettiin henkilöiden tietämättä heitä koskevia hyvin arkaluonteisia tietoja. Koehenkilöille ei koskaan kerrottu siitä, että he olivat nauttineet tietämättään LSD:tä, eikä koehenkilöille järjestetty jälkihoitoa, huolimatta siitä, että heillä oli kokeen jälkeen usein harha-aistimuksia ja ahdistusta. Yksi tutkittavista teki itsemurhan.Sieber, Joan E, Iannuzzo, Rebecca & Rodriguez, Beverly. (1995). "Deception Methods in Psychology: Have they Changed in 23 Years?" Ethics and Behavior 5 (1), 67-85.


title: Operaatio Midnight Climax

text: Mäkinen, Olli. (2006). "Tutkimusetiikan ABC". Vaajakoski: Tammi. ISBN 951-26-5595-0; ISBN 978-951-26-5595-3


title: (Untitled)

text: (Untitled) on yhdysvaltalaisen The Byrds -yhtyeen vuonna 1970 julkaistu tupla-albumi, jonka ensimmäinen levy sisältää konserttitaltioinnin New Yorkin College Centerin konsertista helmikuulta 1970. Toinsella levyllä on uutta studiomateriaalia. Albumi jäi nimettömäksi, koska levy-yhtiö Columbia Recordsin tiedustellessa albumin nimeä, totesi yhtyeen tuottaja Terry Melcher ”projektin olevan toistaiseksi nimeämätön” ().


title: (Untitled)

text: "(Untitled)" sai hyvän vastaanoton niin taiteellisesti kuin kaupallisestikin. Lisäksi Britanniassa yhtye saavutti levyn kappaleella ”Chestnut Mare” ensimmäisen top 20 -hittinsä sitten vuoden 1965.


title: (Untitled)

text: Vuonna 2000 julkaistiin albumin laajennettu kahden CD-levyn versio "(Untitled)/ (Unissued)", joka sisälsi alkuperäisen sisällön lisäksi ylijäämämateriaalia "(Untitled):"in äänityssessioista.


title: (Untitled)

text:
A-puoli
B-puoli


title: (Untitled)

text:
The Byrds
Muut


title: Alexandra Coletti

text: Alexandra Coletti (s. 8. elokuuta 1983 Monaco) on monacolainen alppihiihtäjä. Hän edusti kauteen 2005–2006 asti Italiaa.


title: Alexandra Coletti

text: Coletti on kilpaillut maailmancupissa vuodesta 2001 lähtien. Hänen paras sijoituksensa on viidestoista tila Val d'Isèren syöksylaskusta 2006.


title: Alexandra Coletti

text: Coletti osallistui olympialaisiin ensimmäistä kertaa vuonna 2006. Hän kilpaili viidessä eri lajissa ja sai parhaan sijoituksensa syöksystä, jossa hän oli 31. Coletti kilpaili seuraavana vuonna Åren MM-kisoissa, joissa hän sijoittui supersuurpujottelussa 23:nneksi ja syöksylaskussa 25:nneksi, mutta keskeytti suurpujottelussa ensimmäisellä kierroksella. Hän osallistui myös Val d'Isèren MM-kisoihin 2009, mutta keskeytti kaikissa kolmessa lajissa, joissa hän kilpaili. Coletti toimi maansa lipunkantajana avajaisissa Vancouverin olympialaisissa 2010 ja sijoittui parhaiten alppiyhdistetyssä, jossa hän oli 19. Garmisch-Partenkirchenin MM-kisoissa 2011 hän oli alppiyhdistetyssä 22., jonka lisäksi hän sijoittui syöksylaskussa 24:nneksi ja super-G:ssä 30:nneksi.


title: Alexandra Coletti

text: Hänen veljensä Stefano Coletti on moottoriurheilija.


title: Zodiak – Uuden tanssin keskus

text: Zodiak – Uuden tanssin keskus on Zodiak Presents ry:n ylläpitämä nykytanssin tuotanto-, esitys- ja tapahtumakeskus. Yhdistys toimii Helsingin Ruoholahdessa, Kaapelitehtaalla.


title: Zodiak – Uuden tanssin keskus

text: Zodiak Presents ry on perustettu vuonna 1986 ja sen tavoite on luoda tila ja verkosto itsenäisten toimijoiden kesken uuden tanssin tuotannoissa. Vuonna 1997 toiminta-ajatus laajennettiin Zodiak – Uuden tanssin keskukseksi. Zodiak on nykyisin osa tanssin aluekeskusverkostoa, jonka opetusministeriö käynnisti vuonna 2004 tavoitteena parantaa nykytanssin tuotantojen toimintaedellytyksiä. Tuotantoa tukee myös Helsingin kaupunki. Zodiakin tuotantoina on esitetty vuosittain keskimäärin 8–10 ensi-iltaa. Esityksiä järjestetään Kaapelitehtaan lisäksi myös muissa tiloissa yhdessä muiden tuottajatahojen kanssa, muun muassa kulttuurikeskus Stoassa, Ateneum-salissa, Aleksanterin teatterissa, Kiasma-teatterissa, Kansallisoopperan Alminsalissa ja Espoon Kaupunginteatterin Louhisalissa.


title: Zodiak – Uuden tanssin keskus

text: Zodiak-yhdistys on järjestänyt vuodesta 1996 alkaen kansainvälistä nykytanssin Sivuaskel-festivaalia (Side Step Festival).


title: Bojan Kosić

text: Bojan Kosić (s. 14. joulukuuta 1990 Nikšić) on montenegrolainen alppihiihtäjä. Hän edustaa seuratasolla nikšićiläistä Javorakia.


title: Bojan Kosić

text: Kosić osallistui MM-kisoihin ensimmäistä kertaa vuonna 2007. Hän oli tuolloin suurpujottelussa 47., mutta keskeytti pujottelussa ensimmäisellä kierroksella. Kosić kilpaili samoissa lajeissa myös Val d'Isèren kisoissa 2009 ja sijoittui suurpujottelussa 67:nneksi keskeyttäen pujottelussa jälleen ensimmäisellä laskulla. Hän kilpaili Vancouverin olympialaisissa 2010 ja on samalla maansa toistaiseksi ainoa olympialaisiin osallistunut talviurheilija. Kosić oli kisoissa pujottelussa 40. ja suurpujottelussa 61. Hän sijoittui seuraavana vuonna Garmisch-Partenkirchenin MM-kisoissa pujottelussa 43:nneksi, mutta jäi suurpujottelussa rinteeseen ensimmäisellä kierroksella.


title: Guillermo Amor

text: Guillermo Amor Martínez (s. 4. joulukuuta 1967 Benidorm, Alicante, Espanja) on espanjalainen entinen jalkapalloilija.


title: Guillermo Amor

text: Amor lukeutuu Barcelonan seuralegendoihin. Hän voitti seuran riveissä kaikkiaan 17 virallista mestaruutta.


title: Guillermo Amor

text: Amor oli pelipaikaltaan keskikenttäpelaaja. Hän pelasi yleensä hyökkäävässä roolissa.


title: Guillermo Amor

text: Amor oli Barcelonan kasvatti. Ensimmäiset miesten pelinsä hän pelasi seuran B-joukkueessa. Barcelonan edustusjoukkueessa Primera Divisiónissa Amor pelasi vuosina 1988–1998. Hän on seuran virallisten otteluiden listalla viidentenä 421 esiintymisellään. Amor oli osa Barcelonan "Dream Teamia" 1990-luvulla. Hän saavutti seuran riveissä muun muassa viisi Espanjan-mestaruutta sekä Euroopan cupin voiton ja kaksi Cup-voittajien cupin voittoa.


title: Guillermo Amor

text: Amor edusti Primera Divisiónissa lisäksi Villarrealia vuosina 2000–2002. Ulkomailla hän edusti Italian Serie A:ssa Fiorentinaa vuosina 1998–2000 ja Skotlannin Valioliigassa Livingstonia vuonna 2003.


title: Guillermo Amor

text: Espanjan maajoukkueessa Amor pelasi vuosina 1990–1998 37 ottelua ja teki niissä neljä maalia. Hän edusti Espanjaa 1996 EM-kilpailuissa ja 1998 MM-kilpailuissa.Amor on työskennellyt Barcelonan organisaatiossa myös peliuransa jälkeen. Nykyisin hän toimii teknisen johtajan tittelillä.


title: Guillermo Amor

text: Benidormin jalkapallostadion on nimetty Amorin mukaan. Se on nimeltään Estadio Municipal Guillermo Amor.


title: Kolme cowboyta

text: Kolme cowboyta on J. Karjalainen ja Mustat lasit -yhtyeen ensimmäinen singlejulkaisu vuodelta 1981. Levy-yhtiö on Oy Kompass Records Ab ja luettelotunnus KOS 1026.


title: Kolme cowboyta

text:
Singlen kappaleet ovat uudelleen masteroituina mukana J. Karjalaisen
tupla-cd-kokoelmalla "Kaikki hitit", joka julkaistiin 6. huhtikuuta 2011."Kolme cowboyta" on balladi kolmesta karjapaimenesta, jotka ovat lähteneet ratsastamaan kaupungista. Yksi heistä ei kuitenkaan kykene unohtamaan rakastamaansa naista, minkä vuoksi hänen toverinsa eivät pidä häntä oikeana cowboyna. Muiden suunnatessa matkalle yksi heistä palaa lopulta rakkaansa luokse. Laulun taustalla kuullaan muun muassa mandoliinia, pianoa ja steel-kitaraa. Laulun lopussa kuullaan vihellysosuus.


title: Kolme cowboyta

text: "Apinaorkesteri" on pehmennetyllä Bo Diddley -kompilla etenevä, lastenlauluksikin sopiva kappale. Sen sanoitus kertoo aarniometsän suojassa harjoittelevasta apinaorkesterista.


title: Gabriel Farfan

text: Gabriel Farfan (s. 23. kesäkuuta 1988 San Diego, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa Major League Soccerin Philadelphia Unionia.


title: Gabriel Farfan

text: Farfan pelasi juniorina koulunsa Castle Park High Schoolin joukkueessa ja La Jolla Nomadsissa, jonka kanssa hän voitti alle 14-vuotiaiden Yhdysvaltain-mestaruuden vuonna 2002. Vuosina 2003–2005 hän kuului Yhdysvaltain jalkapalloliiton IMG Soccer Academy -koulutusohjelmaan ja vuosina 2006–2007 hän pelasi yliopistojalkapalloa opiskellessaan Cal State Fullertonissa. Fullertonissa hänet valittiin Big West -konferenssin kakkostähdistöjoukkueeseen.


title: Gabriel Farfan

text: Kahden yliopistovuoden jälkeen Farfan vietti vuoden meksikolaisen Américan riveissä. Hän harjoitteli seuran edustusjoukkueen kanssa, mutta sai peliaikaa vain reserveissä. Hän on pelannut myös USL Premier Development League -amatööriliigan Orange County Blue Starissa, Ventura County Fusionissa ja Los Angeles Legendsissä.


title: Gabriel Farfan

text: Maaliskuussa 2011 Farfan teki ammattilaissopimuksen Major League Soccerin Philadelphia Unionin kanssa. Hän debytoi MLS:ssä kauden 2011 avauskierroksella 19. maaliskuuta ottelussa Houston Dynamoa vastaan.


title: Gabriel Farfan

text: Farfan kuului Yhdysvaltain alle 17-vuotiaiden maajoukkueeseen ja osallistui ikäluokan MM-kilpailuihin vuonna 2005.


title: Gabriel Farfan

text: Farfanilla on sekä Yhdysvaltain että Meksikon kansalaisuus. Hänen isänsä on kotoisin Meksikon Tijuanasta, ja hänen äidillään on meksikolais-italialaiset sukujuuret. Myös hänen kaksoisveljensä Michael on jalkapalloilija. Veljekset pelasivat pitkään samoissa joukkueissa, mutta tiet erosivat hetkeksi toisen yliopistovuoden jälkeen, kun Gabriel siirtyi Américaan ja Michael UNC Chapel Hillin yliopistoon. Molemmat liittyivät Philadelphia Unionin MLS-joukkueeseen kaudeksi 2011.


title: Robert Kilwardby

text: Robert Kilwardby (n. 1215–1279) oli dominikaaniteologi, filosofi, Canterburyn arkkipiispa ja kardinaali.


title: Robert Kilwardby

text: Kilwardby opiskeli Pariisin yliopistossa, missä hän opetti logiikkaa. Myöhemmin hän liittyi dominikaaniveljeskuntaan ja opiskeli teologiaa. Lokakuussa 1272 paavi Gregorius X nimitti hänet Canterburyn arkkipiispaksi lopettaakseen viran täyttämisestä aiheutuneen kiistan. Hänet vihittiin virkaan 26. helmikuuta 1273.


title: Robert Kilwardby

text: Kilwarby kruunasi Edvard I:n ja Eleonooran Englannin kuninkaaksi ja kuningattareksi elokuussa 1274. Paavi Nikolaus III nimitti hänet Porton ja Santa Rufinan kardinaalipiispaksi vuonna 1278. Hän kuoli vuonna 1279 Italiassa ja haudattiin Viterbon dominikaaniluostariin.


title: Robert Kilwardby

text: Teoksessaan ""De ortu scientiarum"" Kilwardby esitti, että logiikka on sanatiedettä ja kuuluu yhtenä osa-alueena kieliteieteeseen grammatiikan ja retoriikan ohella. Logiikan erityisalueena olivat hänen mukaansa ne rationaaliset alueet, jotka näkyvät kielenkäytössä. Esimerkiksi väite, että ihminen on eläin, on logiikan tarkastelema rationaalinen rakenne sikäli kun se tulee jossain kielenkäyttötilanteessa merkitykselliseksi.


title: Robert Kilwardby

text: Toisaalta Kilwardby piti logiikkaa myös järkitieteenä, joka tutkii maailman rakennetta. Tämä määritelmä perustui arabialaisten filosofien pohdintoihin ja erityisesti uusplatonistisiin tapoihin ymmärtää todellisuus järjellisesti rakentuneena. Logiikkaa on opiskeltava, koska se opettaa minkälaiseen rakenteeseen maailma on joko syntynyt tai luotu.


title: Tontut. Hämmästyttävät matkat

text: Tontut. Hämmästyttävät matkat (tai "Tontut: Tonttujen ikimuistoiset matkat," ) on "Tontut"-animaatiosarjan jaksoista koostettu elokuva, joka julkaistiin kotivideotallenteille vuonna 1997. Elokuvan ohjasi "C.B. Boyd".


title: Tontut. Hämmästyttävät matkat

text: Elokuva ja sarja perustuvat "Wil Huygenin" kirjoittamiin Suuri tonttukirja ja Tonttujen kutsu kirjoihin.


title: Tontut. Hämmästyttävät matkat

text:
Päähenkilöinä toimivat tuomaritonttu Klaus ja hänen apulaisensa Danny. He kiertävät ympäri maailmaa sovittamassa ongelmia, kulkien Henri-joutsenella. Tonttujen pahimpia vastustajia ovat peikot, jotka aiheuttavat usein harmia ja kiusaa kaikille metsän eläimille ja olennoille.
Ohjaus: Saara Laiho
Tunnuslaulu: Tomi Koponen
Suomennos: Juha Westerlund


title: Heljareyga (albumi)

text: Heljareyga on Heljareygan esikoisalbumi, joka julkaistiin vuonna 2010. Kaikki albumin kappaleet ovat yhtyeen perustajan ja solistin, Heri Joensenin käsialaa, ja niistä jokainen on laulettu fäärin kielellä. Albumi julkaistiin alun perin pelkästään digiversiona, mutta myöhemmin levy-yhtiö Tutl laittoi albumin myyntiin myös CD-formaatissa.


title: Samir Azzimani

text: Samir Azzimani (; s. 22. lokakuuta 1977 Levallois-Perret, Ranska) on marokkolainen alppihiihtäjä. Hän edustaa seuratasolla pariisilaista Racing Club de Francea.


title: Samir Azzimani

text: Azzimani osallistui MM-kisoihin ensimmäistä kertaa vuonna 2001, jolloin hän sijoittui suurpujottelussa 46:nneksi. Hän oli St. Moritzin kisoissa 2003 samassa lajissa 77., jonka lisäksi hän kilpaili pujottelussa, jossa hän keskeytti toisella kierroksella. Vuoden 2005 MM-kisoissa Azzimani sijoittui suurpujottelussa 76:nneksi ja keskeytti pujottelussa ensimmäisellä laskulla. Hän kilpaili samoissa lajeissa myös Val d'Isèren MM-kisoissa 2009, muttei päässyt maaliin kummassakaan. Azzimani osallistui Vancouverin olympialaisiin 2010 ainoana marokkolaisena. Hän sijoittui pujottelussa 44:nneksi ja oli suurpujottelun 74. nopein.


title: Oktjabrski

text: Oktjabrski () on lukuisten paikkakuntien nimi Venäjällä ja muissa IVY-valtioissa. Valtaosa näistä on pienehköjä taajamia tai kyliä. Nimi viittaa Lokakuun vallankumoukseen.


title: Shyam Dhakal

text: Shyam Kumar-Dhakal (s. 7. syyskuuta 1981) on nepalilainen alppihiihtäjä. Hän osallistui Val d'Isèren MM-kisoihin 2009, joissa hän sijoittui pujottelussa 66:nneksi ja suurpujottelussa 83:nneksi.


title: Private Dancer (kappale)

text: Private Dancer on Tina Turnerin kappale Tinan Private Dancer -albumilta vuodelta 1984. Dire Straits -yhtyeen Mark Knopfler kirjoitti Private Dancer -laulun alun perin Dire Straits -yhtyeelleen, mutta päätti lopulta, että Private Dancer -laululle täytyy löytää naisartisti.


title: Private Dancer (kappale)

text: Kappale ylsi Suomen virallisen singlelistan sijalle 11.


title: Le Havre (elokuva)

text: Le Havre [] on Aki Kaurismäen ohjaama elokuva, jonka ensi-ilta oli 17. toukokuuta 2011 Cannesin elokuvajuhlilla. Suomessa elokuva esitettiin kesäkuussa Sodankylän elokuvajuhlilla. Virallisen Suomen-ensi-iltansa "Le Havre" sai 9. syyskuuta 2011.


title: Le Havre (elokuva)

text: Elokuva kertoo vapaaehtoiseen maanpakoon vetäytyneestä entisestä menestyskirjailijasta, nykyisestä kengänkiillottajasta Marcel Marxista, joka yrittää pelastaa pakolaispojan. Elokuvan tapahtumat sijoittuvat pohjoisranskalaiseen Le Havren satamakaupunkiin.


title: Le Havre (elokuva)

text: "Le Havre" on 1992 valmistuneen "Boheemielämän" ohella toinen Kaurismäen ohjaama ranskankielinen elokuva. Elokuvassa näyttelee myös Kaurismäen koira Laika, joka on hänen elokuviensa vakionäyttelijöitä. Elokuva oli Suomen Oscar-ehdokas. Elokuva sai Jussi-palkintoja kuudessa sarjassa.


title: Le Havre (elokuva)

text: Elokuva on kuvattu Le Havressa. Kuvauspaikaksi olisi voinut valikoitua jokin muukin, sillä Kaurismäki oli jo lähdössä pois, kun hän vielä kääntyi tutkimaan yhtä aluetta. Kuvauspaikoista Marcelin asuinseutu, Impasse Real -kadun työläiskortteli, oli purku-uhan alla, ja purkamistöitä saatiin siirretyksi, jotta elokuva voitiin tehdä. Rautatieasema oli lavastettu Rue des Drapiers’lle.


title: Le Havre (elokuva)

text: Päähenkilö Marcel Marxin rakas vaimo on joutunut sairaalaan. Hän salaa mieheltään, kuinka vakavaa sairaus on. Yksinäinen mies tapaa laittomasti maahan tulleen pienen pojan, piilottaa hänet viranomaisilta ja järjestää hänelle matkarahat äidin luo Englantiin.


title: Le Havre (elokuva)

text: Cannesin elokuvajuhlien yhteydessä "Le Havrelle" myönnettiin kansainvälisen kriitikkoliiton epävirallinen pääpalkinto. Sen lisäksi teos sai ekumeenisen juryn erityismaininnan. Münchenin elokuvajuhlilla "Le Havre" sai parhaan kansainvälisen elokuvan palkinnon. Lokakuussa 2011 "Le Havre" sai kansainvälisten elokuvien sarjan pääpalkinnon Chicagon elokuvajuhlilla. Elokuva sai joulukuussa 2011 Louis Delluc -palkinnon, joka jaetaan vuoden parhaalle ranskalaiselle elokuvalle.


title: Le Havre (elokuva)

text: Le Havre sai suomalaisen elokuva-alan Jussi-palkintoja kuudessa sarjassa: parhaasta elokuvasta, parhaasta ohjauksesta (Aki Kaurismäki), parhaasta naissivuosasta (Elina Salo), parhaasta käsikirjoituksesta (Aki Kaurismäki), parhaasta kuvauksesta (Timo Salminen) ja parhaasta leikkauksesta (Timo Linnasalo). Huhtikuussa 2012 Le Havre palkittiin Humanismin käsi -palkinnolla Viitasaaren elokuvaviikolla.


title: Le Havre (elokuva)

text: "Le Havre" oli ehdokkaana 2011 Cannesin elokuvajuhlien pääkilpailusarjassa mutta jäi palkinnoitta. Elokuva valittiin Suomen Oscar-ehdokaaksi syyskuussa 2011. Marraskuussa 2011 elokuva asettiin Euroopan elokuvapalkinnon ehdokkaaksi sarjoissa "paras elokuva", "paras ohjaaja", "paras käsikirjoittaja" ja "paras miespääosa". Tammikuussa 2012 "Le Havre" sai eniten ehdokkuuksia Jussi-palkintoihin, yhdeksän kappaletta. Elokuva oli ehdokkaana sarjoissa paras elokuva, ohjaus, miessivuosa, naissivuosa, käsikirjoitus, kuvaus, leikkaus, lavastus ja pukusuunnittelu. Tammikuussa 2012 "Le Havre" asetettiin myös ehdokkaaksi kolmessa kategoriassa ranskalaisen César-palkinnon saajaksi. Ehdokkuudet ovat sarjoissa paras elokuva, paras ohjaus ja paras lavastus.


title: Le Havre (elokuva)

text: "Helsingin Sanomien" elokuvakriitikko Veli-Pekka Lehtonen arvioi elokuvan ensiesitystä Cannesin festivaaleilla toukokuussa 2011 todeten elokuvan olevan tyyliltään uskollinen Kaurismäen aiemmalle tuotannolle. Tämä ilmenee kuvien maalauksellisuudessa ja vähäliikkeisyydessä sekä pelkistetyssä näyttelijätyössä. "Siinä näkyy vahvana myös ranskalaisen elokuvan perinne ja elokuvan perustarina on osin rinnakkainen mykän elokuvan klassikolle, Chaplinin pojalle", totesi Lehtonen.


title: Le Havre (elokuva)

text: Filmi sai Cannesin-ensiesitysviikollaan kehuja myös kansainväliseltä lehdistöltä. "Varietyn" Leslin Felperin totesi: ""Le Havre" on yhtämittaista nautintoa, ja elokuva sekoittaa äreitä ja iloisia nuotteja saumattomasti taidolla, joka yltää Kaurismäen parhaiden koomisten töiden tasolle." "Screenin" Jonathan Romney puolestaan arvioi teoksen kutittelevan erityisesti ranskankielisiä katsojia, mutta Akin ihailijat ympäri maailmaa saavat olla taivaissa. "Hollywood Reporterin" Kirk Honeycutt kirjoitti: "Cannesin kilpailun elokuvista on moneksi, mutta harvoin niitä voi kuvailla puhtaiksi nautinnoiksi. Kaurismäen "Le Havre" on tuo harvinainen poikkeus."


title: Le Havre (elokuva)

text: Nyt-liitteen elokuva-arvostelija Matti Rämö arvioi ulkomaille siirtymisen olleen Kaurismäelle hyväksi. "Le Havre" on hänen mukaansa Kaurismäen parhaita elokuvia, jonka hengessä ja kuvissa se näkyy. "Laitakaupungin valojen" ahdistuneisuuden tilalla on elämäniloa. Poistututtuaan liiankin tutuilta helsinkiläiskulmilta Kaurismäki on kriitikon mukaan löytänyt uusia ajattomia maisemia. "Löydöksensä hän koristelee värikkäillä yksityiskohdilla ja upottaa koko komeuden ajattomalta kuulostaviin ranskalaisiskelmiin", Rämö kirjoittaa.


title: Le Havre (elokuva)

text: Viiden kriitikon muodostama tuomaristo Nyt-liitteessä antoi elokuvalle keskiarvon 4,2/5.


title: Sahahaikalat

text: Sahahaikalat (Pristiophoriformes) on rustokalalahko, jonka lajit elävät trooppisissa merissä. Lahkoon kuuluu ainoastaan yksi heimo sahahait (Pristiophoridae).


title: Sahahaikalat

text: Vanhimmat sahahaikalafossiilit on ajoitettu jurakauden loppupuolelle. Nykyisiä lahkon lajeja tunnetaan viidestä kahdeksaan, ja ne jaetaan kahteen sukuun. Lajeja ovat muun muassa harmaasahahai ("Pliotrema warreni"), sahahai ("Pristiophorus cirratus") ja amerikansahahai ("Pristiophorus schroederi").


title: Sahahaikalat

text: Sahahaikalat ovat keskikokoisia hailajeja, ja suurin tavattu yksilö oli 137 cm pitkä. Rakenteeltaan ne ovat hoikkia ja hieman litteitä. Kuono on pitkä ja litteä, ja pienet terävät hampaat ovat kuonon sivuilla. Kuonossa on myös kaksi viiksisäiettä ja silmien takana olevat ruiskureiät ovat kookkaat. Selkäeviä lajeilla on kaksi ja peräevä puuttuu. Harmaasahahailla kidusaukkoja on kuusi ja "Pristiophorus"-suvun lajeilla tavanomaisemmat viisi. Sahahailajit ovat ovovivipaarisia. Poikasia voi olla 7–17 ja ne ovat syntyessään 28–35 cm pitkiä.


title: Sahahaikalat

text: Sahahailajeja tavataan Atlantin länsiosista Floridan, Kuuban ja Bahaman rannikoilta, Etelä-Afrikan rannikolta ja Tyyneltämereltä Japanista Australiaan ulottuvalta alueelta. Ne elävät rannikkovesistä aina lähes kilometrin syvyyteen. Sahahait liikkuvat ryhminä, mutta niiden elintavoista ei tiedetä paljoakaan. Sahahaita kalastetaan muun muassa Australiassa niiden hyvänmakuisen lihan vuoksi.


title: Muhammad Abbas

text: Muhammad Abbas (; s. 16. helmikuuta 1986 Gilgit) on pakistanilainen alppihiihtäjä.


title: Muhammad Abbas

text: Abbas kasvoi Pohjois-Pakistanin vuoristossa, jossa hänen isänsä veisti hänelle sukset puusta. Ilmavoimien entinen upseeri Zahid Farooq huomasi Abbasin lahjakkuuden tämän ollessa 8-vuotias ja toimii hänen valmentajanaan edelleen.


title: Muhammad Abbas

text: Abbas osallistui MM-kisoihin ensimmäistä kertaa Bormiossa 2005, jolloin hän oli pujottelussa 64. Hän kilpaili Vancouverin olympialaisissa 2010 ollen maansa historian ensimmäinen ja toistaiseksi ainoa olympialaisiin osallistunut talviurheilija. Abbas sijoittui kisojen suurpujottelussa 79:nneksi.


title: Half Past Never Band

text: Half Past Never Band on helsinkiläinen, vuonna 2008 perustettu, kuusihenkinen funk/jazz-vaikutteinen hip hop -yhtye. Yhtyeestä käytetään myös lyhennettä HPNB.


title: Half Past Never Band

text: Yhtye aloitti vuonna 2008 alun perin yhden miehen projektina, mutta on nykyään laajentunut kuusihenkiseksi. Yhtyeen muodostavat Fatima Koroma (laulu), Aleksi Mäkinen (basso), Timo Korander (koskettimet), Heikki Räisänen (kitara), Aleksi Kortesoja (rummut, perkussiot) ja Lari Ruotsalainen (kitara). Yhtyeen debyyttialbumi "As It Should Be" julkaistiin omakustanteena vuonna 2010. Albumi sai yleisesti positiivisen vastaanoton ja se on loppuunmyyty. Yhtyeen ensimmäinen studioalbumi "Cubicle Coma" julkaistiin Skill Street Entertainmentin kautta 18. toukokuuta 2011. Half Past Never Band esittää soul-, funk- ja hiphop-vaikutteista musiikkia. Half Past Never Band julkaisi keväällä 2012 sekä kolme uutta kappaletta sisältävän EP:n että "Cubicle Coma Remixes" -nimisen remixalbumin yhtyeen edellisestä albumista. Yhtyeen kolmas pitkäsoitto "Fall to Another" julkaistiin elokuussa 2013. Yhtye on esiintynyt mm. vuoden 2012 Funky Elephant -festivaaleilla, vuoden 2013 Ämyrockissa Hämeenlinnassa ja Saksan Greifswaldissa kymmeniä vuosia järjestetyillä Nordischer Klang -festivaaleilla toukokuussa 2014 .


title: Arttu Pihlainen

text: Arttu Pihlainen (s. 16. marraskuuta 1981 Jyväskylä) on uransa lopettanut suomalainen alamäkiluistelija. Hän on voittanut monta Red Bull Crashed Ice -osakilpailua, kuten vuosina 2008 ja 2009 Quebecissä. 19. maaliskuuta 2011 hän varmisti lajin maailmanmestaruuden voittamalla niin ikään Quebecissä maailmanmestaruuskiertueen neljännen ja viimeisen osakilpailun.


title: Arttu Pihlainen

text: Pihlainen on koulutukseltaan liikuntatieteiden maisteri, joksi hän valmistui Jyväskylän yliopistosta. Hän on työskennellyt liikunnanopettajana.


title: Karan Johar

text: Karan Johar (s. 25. toukokuuta 1972) on intialainen elokuvaohjaaja, -tuottaja, -käsikirjoittaja ja televisiojuontaja, joka työskentelee hindinkielisessä elokuvateollisuudessa. Hän on elokuvatuottaja Yash Joharin poika.


title: Karan Johar

text: Ensimmäinen Joharin ohjaama elokuva "Kuch Kuch Hota Hai" sai ensi-iltansa vuonna 1998 ja voitti kahdeksan Filmfare Awards -palkintoa. Myös seuraava elokuva, vuonna 2001 ilmestynyt "K3G – Ilon päiviä, surun päiviä", oli suuri menestys ja voitti viisi Filmfare Awards -palkintoa. Hänen kolmas ohjauksensa "Kabhi Alvida Naa Kehna" sai ensi-iltansa vuonna 2006. Elokuva rikkoi Joharin aiemman elokuvan "K3G – Ilon päiviä, surun päiviä" viisi vuotta kestäneen ennätyksen kansainvälisesti eniten tuottaneena intialaisena elokuvana. Hänen seuraava elokuvansa "My Name Is Khan" ilmestyi vuonna 2010 ja rikkoi myös myyntiennätyksiä.


title: Karan Johar

text: Johar juontaa "Koffee with Karan" -nimistä keskusteluohjelmaa, jossa hän haastattelee Bollywood-tähtiä ja muita intialaisia julkisuuden henkilöitä.


title: Manfred Oettl Reyes

text: Manfred Oettl Reyes (s. 23. lokakuuta 1993 München, Saksa) on perulainen alppihiihtäjä. Hän edustaa seuratasolla saksalaista Ski-Club Bergeniä. Oettl vaihtoi kansalaisuutensa saksalaisesta perulaiseksi kesäkuussa 2009.


title: Manfred Oettl Reyes

text: Oettl osallistui olympialaisiin ensimmäistä kertaa vuonna 2010. Hän sijoittui suurpujottelussa 67:nneksi, mutta joutui hylätyksi pujottelussa. Oettl kilpaili seuraavana vuonna MM-kisoissa, joissa hän oli suurpujottelun 60. ja pujottelun 63. nopein.


title: Manfred Oettl Reyes

text: Myös Manfredin sisko Ornella on alppihiihtäjä.


title: Sean Murray

text: Sean Harland Murray (s. 15. marraskuuta 1977) on yhdysvaltalainen näyttelijä. Hänet tunnetaan muun muassa roolistaan Timothy McGeenä televisiosarjassa "NCIS Rikostutkijat".


title: Sean Murray

text: Murray syntyi Marylandissa Bethesdassa, Washington D.C.:n ulkopuolella. Hän vietti lapsuutensa Coffis Harbourissa, Australiassa. Murrayn äiti Vivienne on amerikkalaisen tuottaja ja käsikirjoittaja Donald Bellisarion neljäs vaimo, mikä tekee Murraysta Bellisarion poikapuolen.


title: Sean Murray

text: Murrayn nuorempi veli Chad W. Murray on NCIS-sarjan tuottaja, ja hänen äitinsä Vivienne esiintyi NCIS:ssä salaperäisenä punatukkana. Murrayn siskopuoli Troian Bellisario esittää NCIS:ssä Sarah McGeetä, Murrayn hahmon Timothy McGeen siskoa.


title: Sean Murray

text: Murray meni naimisiin 26. marraskuuta 2005 Carrie Jamesin kanssa. Heidän ensimmäinen lapsensa, tytär, syntyi vuonna 2007, ja poika syntyi vuonna 2010.


title: Cubicle Coma

text: Cubicle Coma on suomalaisen funk ja jazz -henkistä hip hopia esittävän Half Past Never Band -yhtyeen ensimmäinen studioalbumi. Se julkaistiin Skill Street Entertainmentin kautta 18. toukokuuta 2011.


title: Raimund VI (Toulouse)

text: Raimund VI ("Raymond", 1156-1222) oli Toulousen kreivi ja Provencen rajakreivi. Hän oli kuningas Ludvig VI:n tyttärenpoika.


title: Raimund VI (Toulouse)

text: Raimund tuki kataareja, ja kun nämä oli julistettu harhaoppisiksi. Huolestuneet paavi ja kuningas lähtivät ristiretkelle Toulousen kreiviä vastaan. Ristiretkeläiset tuhosivat monia Lounais-Ranskan kaupunkeja.


title: Raimund VI (Toulouse)

text: Raimund joutui kirkonkiroukseen ja luopui vallasta poikansa hyväksi.


title: As It Should Be

text: As It Should Be on suomalaisen funk ja jazz -tyylisät hip hopia esittävän Half Past Never Bandin debyyttialbumi. Se julkaistiin omakustanteena vuonna 2010. Ilmestyessään albumi sai hyvän vastaanoton ja se on loppuunmyyty.


title: Morelia

text: Morelia voi tarkoittaa ainakin seuraavia:


title: Agnieszka Gąsienica-Daniel

text: Agnieszka Anna Gąsienica-Daniel (s. 22. joulukuuta 1987 Zakopane) on puolalainen alppihiihtäjä. Hän edustaa seuratasolla AZS AWF Katowicea.


title: Agnieszka Gąsienica-Daniel

text: Gąsienica-Daniel on kilpaillut maailmancupissa vuodesta 2004 lähtien. Hänen paras sijoituksensa on 20. tila Aspenin suurpujottelusta 2009.


title: Agnieszka Gąsienica-Daniel

text: Gąsienica-Daniel osallistui MM-kisoihin ensimmäistä kertaa vuonna 2005. Hän oli tuolloin suurpujottelussa 31., mutta keskeytti pujottelussa toisella kierroksella. Gąsienica-Daniel osallistui samoihin lajeihin Åren kisoissa 2007, muttei päässyt maaliin saakka kummassakaan niistä. Hän onnistui paremmin Val d’Isèressä 2009, jossa hän sijoittui suurpujottelussa 33:nneksi ja pujottelussa 34:nneksi. Gąsienica-Daniel kilpaili Vancouverin olympialaisissa 2010 viidessä eri lajissa ja sai parhaan sijoituksensa supersuurpujottelusta, jossa hän oli 23. Hän sijoittui Garmisch-Partenkirchenin MM-kisoissa seuraavana vuonna alppiyhdistetyssä kahdeksanneksitoista, minkä lisäksi hän oli pujottelussa 30. ja keskeytti suurpujottelussa.


title: Eros (täsmennyssivu)

text: Eros voi tarkoittaa seuraavia:


title: Yash Johar

text: Yash Johar (6. syyskuuta 1929 Amritsar – 26. kesäkuuta 2004 Mumbai) oli intialainen elokuvatuottaja. Hänet tunnettiin ylellisissä ja eksoottisissa maisemissa kuvatuista Bollywood-elokuvista, joissa pidettiin yllä intialaisia perinteitä ja perhearvoja.


title: Yash Johar

text: Johar aloitti uransa käsikirjoittajana, mistä eteni myöhemmin tuottajaksi. Vuonna 1976 hän perusti Dharma Productions -elokuvatuotantoyhtiön, jota johtaa nykyään hänen poikansa Karan Johar.


title: Luettelo pikkuplaneetoista: 1 001–2 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
1 001:stä ja päättyen 2 000:een.
Kokonaisen luettelon löytää katsomalla Luettelo pikkuplaneetoista.


title: Nollabudjetti

text: Nollabudjetti on rap-artisti Rekamin toinen studioalbumi. Sen julkaisi Skill Street Entertainment 7. joulukuuta 2011.


title: Ioan-Gabriel Nan

text: Ioan-Gabriel Nan (s. 3. syyskuuta 1980 Bran) on romanialainen alppihiihtäjä. Hän edustaa seuratasolla CS Dinamo Braşovia.


title: Ioan-Gabriel Nan

text: Nan on kilpaillut maailmancupissa yhteensä kolmessa osakilpailussa vuodesta 2010 alkaen, muttei ole päässyt 30 parhaan joukkoon vielä yhdessäkään kisassa. Hän osallistui MM-kisoihin ensimmäistä kertaa St. Moritzissa 2003, jossa hän sijoittui suurpujottelussa 62:seksi, mutta keskeytti pujottelussa ensimmäisellä kierroksella. Nan oli Åren kisoissa 2007 pujottelussa 26. ja suurpujottelussa 29. Hän uusi pujottelusijoituksensa Val d'Isèressä 2009, mutta keskeytti tuolloin suurpujottelussa jo ensimmäisellä kierroksella. Nan kilpaili samoissa lajeissa Vancouverin olympialaisissa 2010, joissa hän sijoittui suurpujottelussa 49:nneksi ja keskeytti pujottelussa. Hän ei päässyt maaliin kummassakaan lajissa Garmisch-Partenkirchenin MM-kisoissa 2011.


title: Iamos

text: Iamos () oli kreikkalaisessa mytologiassa Euadnen ja Apollonin poika. Hänen äitinsä häpesi raskaaksi tuloaan, ja hylkäsi vastasyntyneen poikansa. Kaksi käärmettä kuitenkin ruokki lasta hunajalla, ja kun lapsi löydettiin terveenä orvokkien keskeltä, hänen äitinsä nimesi lapsen Iamokseksi (ίον, orvokki).


title: Iamos

text: Vartuttuaan nuorukaiseksi Iamos kahlasi puoliväliin Alfeios-virtaa, ja kutsui Poseidonia ja Apollonia suureen ääneen. Apollon kutsui häntä seuraamaan ääntään Olympos-vuorelle, jossa hän antoi tälle selvinnäkemisen lahjan. Tästä eteenpäin Iamos ja hänen jälkeläisensä, "Iamidit", olivat tunnettuja yli Kreikan menestyksestään.


title: Väinö Sutinen

text: Väinö Aleksanteri Sutinen () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa.


title: Väinö Sutinen

text: Sutisen vanhennat olivat kansakoulunopettaja Pekka Sutinen ja Aleksandra Albertiina Bruun. Hän kävi viili luokkaa Joensuun klassillista lyseota.


title: Väinö Sutinen

text: Sutinen työskenteli kirjaltajana Joensuussa ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 19. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, josta hänet siirrettiin pataljoonan täydennysjoukkoon ja komennettiin edelleen Suomeen. Suomessa hän toimi 14. elokuuta 1916 – 8. helmikuuta 1917 välisen ajan itäisellä etapilla. Hän palasi takaisin Saksaan, jossa hänet sijoitettiin takaisin 1. komppaniaan 23. toukokuuta 1917. Hän suoritti palattuaan Polangenissa järjestetyn erikoiskurssin (pommarikurssi).


title: Väinö Sutinen

text: Sutinen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 4. Jääkärirykmentin 8. jääkäripataljoonan 2. komppaniaan. Hän osallistui sisällissodan taisteluihin Raudussa, missä hän haavoittui 4. huhtikuuta 1918 ja kuoli lopulta haavoihinsa Sortavalassa 10. huhtikuuta 1918. Hänet haudattiin Joensuun sankarihautaan.


title: Finn Hågen Krogh

text: Finn Hågen Krogh (s. 6. syyskuuta 1990) on norjalainen maastohiihtäjä. Hän edustaa seuratasolla Tverrelvdalen Il -nimistä seuraa.


title: Finn Hågen Krogh

text: Nuorten MM-kilpailuissa vuonna 2009 Krogh oli mukana pronssia voittaneessa Norjan viestijoukkueessa. Vuonna 2010 hän voitti kultaa viestissä ja pronssia yhdistelmäkilpailussa. Hän voitti Falunin MM-kilpailuissa 2015 kultaa vapaan hiihtotavan parisprintissä Petter Northugin kanssa. 15 kilometrin vapaan hiihtotavan kilpailussa hän oli viides. Lahden MM-kilpailuissa 2017 hän saavutti yhdistelmäkilpailussa pronssia ja sijoittui vapaan hiihtotavan sprintissä neljänneksi. Tämän lisäksi hän oli mukana voittamassa Norjalle viestikultaa.


title: Finn Hågen Krogh

text: Maastohiihdon maailmancupissa Krogh kilpaili ensimmäisen kerran Liberecin sprintissä tammikuussa 2011 sijoittuen 21:nneksi. Ensimmäisen palkintosijansa hän saavutti oltuaan toinen Falunin finaalikiertueella kaudella 2010–2011. Hän hiihti kiertueen päättäneen takaa-ajo-osuuden nopeimmin. Kaudella 2012–2013 Krogh voitti Tour de Skin sprinttikilpailun Val Müstairissa ja oli kolmas Lahden vapaan hiihtotavan sprintissä. Falunin finaalitapahtumassa hän sijoittui jälleen toiseksi ja maailmancupin kokonaiskilpailussa kymmenenneksi.


title: Finn Hågen Krogh

text: Kaudella 2014–2015 Krogh sijoittui toiseksi Lillehammerin 3 päivän kiertueella ollen vapaan sprintissä kolmas, 10 kilometrin vapaan kilpailussa toinen ja 15 kilometrin perinteisen kilpailussa 21:nneksi nopein. Ensimmäisen maailmancupin voittonsa Krogh saavutti Davosin vapaan hiihtotavan sprintissä joulukuussa. Viikkoa myöhemmin hän oli toisessa Davosin vapaan hiihtotavan sprintissä kolmas. Helmikuussa 2015 Krogh voitti Östersundin perinteisen hiihtotavan sprintin ja vapaan hiihtotavan 15 kilometriä. Maaliskuussa hän oli Drammenin perinteisen sprintissä toinen. Hän voitti sprintticupin ja sijoittui maailmancupin kokonaiskilpailussa neljänneksi.


title: Finn Hågen Krogh

text: Kaudella 2015–2016 Krogh sijoittui kolmanneksi Rukan avaustapahtumassa. Tour de Skillä hän voitti Toblachin 10 kilometrin vapaan hiihtotavan kilpailun ja sijoittui kokonaiskilpailussa toiseksi. Lahdessa hän sijoittui toiseksi sekä vapaan hiihtotavan sprintissä että 30 kilometrin yhdistelmäkilpailussa. Maailmancupin kokonaiskilpailussa ja sprintticupissa hän oli kolmas, normaalimatkojen cupissa neljäs.


title: Finn Hågen Krogh

text: Krogh sijoittui kaudella 2016–2017 toiseksi Davosin vapaan hiihtotavan sprintissä. Hän voitti La Clusazin 15 kilometrin vapaan hiihtotavan yhteislähtökilpailun. Otepäässä hän oli toinen vapaan sprintissä. Maailmancupin kokonaiskilpailussa hän oli kymmenes ja sprintticupissa neljäs.


title: Finn Hågen Krogh

text: Kaudella 2010–2011 Krogh voitti Scandinavian Cupin kokonaiskilpailun.


title: Sing Sing

text: Sing Sing on New Yorkin osavaltionvankila, joka perustettiin vuonna 1825. Se sijaitsee Ossiningissa, noin 50 kilometriä New Yorkista pohjoiseen, Hudsonjoen varrella.


title: Sing Sing

text: Sarjamurhaaja Albert Fish kärsi tuomiotaan Sing Singissä. Hänet teloitettiin siellä 16. tammikuuta 1936.


title: Marino Cardelli

text: Marino Cardelli (s. 5. lokakuuta 1987 Borgo Maggiore) on sanmarinolainen alppihiihtäjä.


title: Marino Cardelli

text: Cardelli osallistui MM-kisoihin ensimmäistä kertaa vuonna 2005. Tuolloin hän oli suurpujottelussa 69. Cardelli oli Torinon olympialaisissa 2006 maansa ainoa edustaja ja kilpaili jälleen suurpujottelussa, jossa hän keskeytti ensimmäisellä kierroksella. Hän oli Åren MM-kisoissa seuraavana vuonna samassa lajissa 48. sijalla, jonka lisäksi hän osallistui pujotteluun. Cardelli keskeytti pujottelussa vuoden 2007 kisoissa, mutta sijoittui siinä 54:nneksi Val d'Isèren kisoissa 2009. Hän oli maansa yhden miehen olympiajoukkue jo toista kertaa kilpaillessaan Vancouverin olympialaisissa 2010. Cardelli oli kisoissa suurpujottelun 80. eli toiseksi hitain maaliin päässyt.


title: Drybin

text: Drybin () eli Dribin () on pieni kaupunkityyppinen taajama ja maaseutuvaltainen hallintopiiri () Valko-Venäjän ja sen Mahiljoun maakunnan pohjoisosissa linnuntietä noin 55 kilometriä maakunnan pääkaupungista Mahiljousta koilliseen. Drybinin kaupunkimaisessa taajamassa asui vuoden 2009 lokakuussa 3 298 ja koko maaseutupiirissä 12 253 henkeä.


title: Drybin

text: Maantieyhteyksistä tärkeimpiä ovat kantatie P123 (Mahiljou-Drybin-Horki) ja piirin eteläosien läpi kulkeva P96 kantatie (Mahiljou-Mstsislau). Hallintopiirin itäosien kautta kulkee rautatie.


title: Leyti Seck

text: Leyti Alexander Seck (s. 21. helmikuuta 1981 München, Saksa) on senegalilais-itävaltalainen alppihiihtäjä. Hän harjoittelee Itävallan joukkueen kanssa.


title: Leyti Seck

text: Seck on kilpaillut maailmancupissa vuodesta 2003 lähtien, muttei ole päässyt vielä kertaakaan 30 parhaan joukkoon. Hän osallistui MM-kisoihin ensimmäistä kertaa St. Moritzissa 2003, jossa hän sijoittui pujottelussa 55:nneksi ja suurpujottelussa 61:seksi. Seck oli suurpujottelussa 54. Bormion MM-kisoissa 2005, mutta keskeytti pujottelussa kyseisissä kisoissa. Hän osallistui Torinon olympialaisiin 2006 ainoana senegalilaisena ja kilpaili supersuurpujottelussa, jossa hän sijoittui 55:nneksi sekä pujottelussa ja suurpujottelussa, joissa hän keskeytti. Seck osallistui Val d'Isèren MM-kisoissa 2009 vain pujotteluun, jossa hän keskeytti ensimmäisellä laskullaan. Hän osallistui olympialaisiin toista kertaa Vancouverissa 2010, jossa hän oli jälleen maansa ainoa edustaja. Seck sijoittui kisojen suurpujottelussa 73:nneksi ja keskeytti pujottelussa.


title: Leyti Seck

text: Seck valmentaa Itävallan naisten jalkapalloliigassa pelaavaa USK Hofia.


title: Aiaia

text: Aiaia () on kreikkalaisessa mytologiassa myyttinen saari kaukana idässä, jonka kaupunkia Aietes, Helioksen poika hallitsee. Saarella sijaitsee tammilehto, jossa olevan tammen oksille kultainen talja oli alun perin ripustettu; tosin myöhemmässä traditiossa Aieteen maa liitettiin pikemminkin Kolkhiiseen.


title: Aiaia

text: Odysseiassa Aiaia on metsäinen saari, jossa Kirke-velho asuu yhdessä eläimiksi loihtimiensa vieraidensa kanssa.


title: Aiaia

text: Aiaia on myös Kirken epiteetti, ja sitä käytettiin myös hänen poikansa Telegonoksen yhteydessä.


title: Nevena Ignjatović

text: Nevena Ignjatović (; s. 28. joulukuuta 1990 Kragujevac) on serbialainen alppihiihtäjä.


title: Nevena Ignjatović

text: Ignjatović on kilpaillut maailmancupissa tammikuusta 2010 lähtien. Ensimmäiset maailmancupin pisteensä hän sai oltuaan 27:s Banskon alppiyhdistetyssä maaliskuussa 2015. Kymmenen parhaan joukkoon hän sijoitui ensimmäisen kerran oltuaan kuudes Lenzerheiden alppiyhdistetyssä tammikuussa 2018.


title: Nevena Ignjatović

text: Ignjatović osallistui olympialaisiin ensimmäistä kertaa Vancouverissa 2010, jossa hän oli pujottelussa 32. ja suurpujottelussa 39., mutta keskeytti supersuurpujottelussa. Ignjatović sijoittui Garmisch-Partenkirchenin maailmanmestaruuskilpailuissa 2011 pujottelussa jälleen 32:nneksi, jonka lisäksi hän oli suurpujottelussa 50. nopein. Schladmingin MM-kilpailuissa 2013 hän oli pujottelussa 34:s ja suurpujottelussa 41:s. Sotšin olympialaisissa 2014 hän oli suurpujottelussa 28:s ja keskeytti pujottelun. Vailin MM-kilpailuissa 2015 hän oli suurpujottelussa 42:s ja keskeytti pujottelun. St. Moritzin MM-kilpailuissa 2017 hän sijoittui alppiyhdistetyssä 24:nneksi, suurpujottelussa 27:nneksi ja keskeytti pujottelun. Pyeongchangin olympialaisissa 2018 hän oli alppiyhdistetyssä neljästoista sekä pujottelussa ja suurpujottelussa 26:s.


title: Nevena Ignjatović

text: Ignjatović voitti Trentinon universiadeissa 2013 kultaa pujottelussa. Harbinin universiadeissa 2009 hän sijoittui supersuurpujottelussa neljänneksi.


title: Pebble Beach Golf Links

text: Pebble Beach Golf Links on golfkenttä, joka sijaitsee Kalifornian Pebble Beachissa. Kentän suunnittelivat Jack Neville ja Douglas Grant vuonna 1919.


title: Pebble Beach Golf Links

text: Kenttä on yksi arvostetuimmista, ja siellä on pelattu Yhdysvaltain avoin golfturnaus viidesti.


title: Eugen Mack

text: Eugen Mack (21. syyskuuta 1907 Arbon – 29. lokakuuta 1979 Basel) oli sveitsiläinen telinevoimistelija, olympiavoittaja ja maailmanmestari.


title: Eugen Mack

text: Mack voitti Amsterdamin kesäolympialaisissa 1928 kultaa hypyssä ja joukkuekilpailussa sekä pronssia rekillä. Berliinin kesäolympialaisissa 1936 hän saavutti hopeaa moniottelusta, hevoselta, hypystä ja joukkuekilpailusta sekä pronssia permannolta.


title: Eugen Mack

text: Budapestin MM-kilpailuissa 1934 Mack ylsi suurmenestykseen ja saavutti viisi maailmanmestaruutta ja kaksi hopeamitalia. Prahan MM-kilpailuissa 1938 hän voitti hypyn maailmanmestaruuden, saavutti hopeaa permannolta ja joukkuekilpailusta ja sijoittui moniottelun pronssille.


title: Eugen Mack

text: Vuonna 1999 Mack nimettiin International Gymnastics Hall of Fameen.


title: Urbanlining

text: Urbanlining, eli urbbaus, on tasapainoilua kapean tasapainoliinan (slackline) päällä urbaanissa ympäristössä. Laji muistuttaa nuorallakävelyä. Urbbausta voi harrastaa kaupunkikeskustoissa, puistoissa, rannoilla tai missä tahansa, mihin tasapainoliina on mahdollista kiinnittää. Liinan voi kiinnittää esimerkiksi kahden puun tai vahvojen telineiden tai tolppien välille kuormaliinoista tutun kiristysräikän avulla.


title: Urbanlining

text: Urbanlining on slacklining-lajin urbaani muoto. Se on kehitetty kaupunkialueilla asuvia ihmisiä varten. Lajin harrastajille on tyypillistä hyppiminen ja näyttävä temppuilu liinan päällä. Urbbausta harrastavat erityisesti nuoret, jotka ovat kokeilleet myös muita urbaaneja liikuntamuotoja, kuten parkouria ja freerunningia. Lajin harjoittelemisen voi aloittaa kuka tahansa ikään katsomatta. Pienet lapset oppivat tasapainoilun helposti ja saattavat hyvinkin nopeasti ottaa ensimmäiset askeleensa nauhalla ilman tukea.


title: Urbanlining

text: Lajissa käytettävää tasapainoliinaa voidaan käyttää myös fysioterapiassa ja kuntoutuksessa. Tasapainoilu liinan päällä kehittää monipuolisesti tasapainoaistia, lihasvoimaa, liikkuvuutta, koordinaatiota ja kehonhallintaa, sekä mm. keskittymiskykyä.


title: Hippeis

text: Hippeis (mon. , yks. "hippeus") oli antiikin kreikkalaisten ratsuväestä käyttämä nimitys. Luokka oli toiseksi korkein Ateenan neljästä sosiaaliluokasta, ja koostui miehistä, jotka olivat kyllin varakkaita ylläpitämään sotahevosta valtion palveluksessa. Sosiaaliluokkana se on verrannollinen Rooman valtakunnan equites-luokkaan ja jossain määrin jopa keskiajan ritareihin.


title: Hippeis

text: Ateenassa luokka viittasi niihin kansalaisiin, joiden varallisuus oikeutti heidän kuulumisensa toiseksi korkeimpaan yhteiskuntaluokkaan. Spartassa hippeis oli kuninkaallinen kunniavartiosto, joka koostui 300 valikoidusta alle 30-vuotiaasta nuorukaisesta, jonka jäsenet – vaikka alun perin olivatkin ratsuväkeä – palvelivat lopuksi raskaana jalkaväkenä. Ateenan ja Spartan ratsuväki muodostettiin vasta persialaissotien jälkeen, kun taas Thessaliassa ja Boiotiassa ratsuväkeä oli käytössä jo arkaaisella ajalla.


title: Hippeis

text: Kreikkalainen ratsuväki oli raskaasti panssaroitua ja aseistettua, mikä haittasi sen käyttökelpoisuutta taistelussa. Se oli varustettu metallikypärillä ja levyhaarniskoilla, ja sen aseistukseen kuului kaksiteräisiä miekat ja keihäät. Kilpiä ei kuitenkaan käytetty.


title: Hippeis

text: Vasta Filippos II:n ja Aleksanteri Suuren aikana ratsuväestä tuli merkityksellinen osa armeijaa. Makedonialainen ratsuväki oli jaettu kevyeeseen ja raskaaseen ratsuväkeen, jotka kumpikin koostuivat noin 200 miehen vahvuisista osastoista.


title: Itako

text: Itako () on kaupunki Ibarakin prefektuurissa Japanissa. Kaupungissa on 28 923 asukasta (2016) ja sen pinta-ala on 71,41 neliökilometriä. Kaupunki sijaitsee sisämaassa prefektuurin eteläosassa ja rajautuu etelässä Chiban prefektuuriin. Kaupungin etelärajalla virtaa Tonejoki, pohjoispuolella sijaitsee Kitaura-järvi ja lännessä on Kasumigaura-järvi.


title: Itako

text: Kaupunkia palvelee JR Eastin Kashima-linja.


title: Jōsō

text: Jōsō () on kaupunki Ibarakin prefektuurissa Japanissa. Kaupungissa on 64 513 asukasta (2015) ja sen pinta-ala on 123,52 neliökilometriä. Kaupunki sijaitsee sisämaassa prefektuurin lounaisosassa.


title: Jōsō

text: Kaupunkia palvelee Kantō-rautateiden Jōsō-linja.


title: Peter Scott (alppihiihtäjä)

text: Peter Scott (s. 27. marraskuuta 1990 Kapkaupunki) on eteläafrikkalainen alppihiihtäjä. Hän edustaa seuratasolla ranskalaista Peyragudes SC:tä. Scott asuu Gazavessa Ranskassa ja hänen valmentajanaan toimii entinen alppihiihtäjä Alexander Heath.


title: Peter Scott (alppihiihtäjä)

text: Scott osallistui MM-kilpailuihin ensimmäistä kertaa vuonna 2009, jolloin hän oli pujottelussa 57. ja suurpujottelussa 75. Hän kilpaili seuraavana vuonna Vancouverin olympialaisissa 2010, joissa hän keskeytti suurpujottelun jo ensimmäisellä kierroksella. Scott oli suurpujottelussa 64. Garmisch-Partenkirchenin MM-kisoissa 2011, mutta keskeytti samoissa kisoissa pujottelussa.


title: Kamisu

text: Kamisu () on kaupunki Ibarakin prefektuurissa Japanissa. Kaupungissa on 94 791 asukasta (2015) ja sen pinta-ala on 147,26 neliökilometriä. Kaupunki sijaitsee prefektuurin kaakkoisosassa Tyynen valtameren rannalla ja rajautuu etelässä Chiban prefektuuriin sekä Tonejokeen.


title: Kasama

text: Kasama () on kaupunki Ibarakin prefektuurissa Japanissa. Kaupungissa on 76 782 asukasta (2015) ja sen pinta-ala on 240,27 neliökilometriä. Kaupunki sijaitsee sisämaassa prefektuurin keskiosassa ja rajautuu luoteessa Tochigin prefektuuriin.


title: Kasama

text: Kaupunkia palvelevat JR Eastin Jōban- ja Mito-linjat.


title: Taipein rautatieasema

text: Taipein rautatieasema on yksi Taipein julkisen liikenteen solmukohdista. Aseman kautta kulkee päivittäin yli 400 000 matkustajaa, joista 321 806 käyttää aseman metrolinjoja ja 52 313 suurnopeusjunaa. Asema sijaitsee Zhongzhengin kaupunginosassa Taipein keskustassa.


title: Taipein rautatieasema

text: Työt Taiwan Taoyuanin kansainvälinen lentoasemalle kulkevan rautatieyhteyden rakentamiseksi ovat käynnissä ja yhteyden on tarkoitus valmistua vuonna 2013. Asemalla on käynnissä myös pilvenpiirtäjä Gate of Taipein rakennustyöt.


title: Taipein rautatieasema

text: Taipein ensimmäinen rautatieasema valmistui Dadaochengin alueelle vuonna 1891, kun Taiwanin ensimmäinen rautatieyhteys Taipein ja Keelungin välillä valmistui. Aluksi rakennettiin tilapäinen asema ja pysyvä asema valmistui vuonna 1897. Vuonna 1901 asema siirrettiin nykyiseen sijaintiin nähden itään. Vuonna 1940 asema rakennettiin uudelleen kasvaneen matkustajamäärän takia.


title: Taipein rautatieasema

text: Taipein keskustan rautatieyhteyksien ruuhkaisuuden vähentämiseksi rakennettiin tunneli Huashanin ja Wanhuan välille. Rakennustyöt olivat osa laajempaa projektia, jonka tavoitteena on siirtää rautatieliikenne maanalaiseksi. Maanalaisten rakennustöiden valmistuttua 2. syyskuuta 1989, asema siirrettiin nykyiseen paikkaansa ja vanha asema tuhottiin.


title: Taipein rautatieasema

text: Nykyistä asemaa laajennettiin Taipein metron valmistumisen myötä. Metroasema sijaitsee asemarakennuksen alla ja se avautui vuonna 1998. Rakennuksen ympärillä sijaitsee laajoja maanalaisia ostoskeskuksia.


title: Kashima

text: Kashima () on kaupunki Ibarakin prefektuurissa Japanissa. Kaupungissa on 65 785 asukasta (2016) ja sen pinta-ala on 105,97 neliökilometriä. Kaupunki sijaitsee prefektuurin kaakkoisosassa Tyynen valtameren ja Kitaura-järven välissä.


title: Kashima

text: Kaupunkia palvelevat JR Eastin Kashima-linja sekä Kashima rinkai -rautateiden Ōarai–Kashima-linja ja Kashima rinkō -linja, jolla on vain tavaraliikennettä.


title: Hur Seung-Wook

text: Hur Seung-Wook (s. 25. huhtikuuta 1972 Suwon) on eteläkorealainen alppihiihtäjä. Hän osallistui peräti viisiin peräkkäisiin olympialaisiin vuosina 1988–2002.


title: Hur Seung-Wook

text: Hur on kilpaillut maailmancupissa vuodesta 1994 lähtien, muttei ole päässyt kertaakaan 30 parhaan joukkoon. Hän osallistui olympialaisiin ensimmäistä kertaa vuonna 1988, jolloin hän vasta 15-vuotiaana sijoittui supersuurpujottelussa 41:seksi. Hur kilpaili Albertvillen kisoissa 1992 neljässä eri lajissa, muttei päässyt maaliin saakka yhdessäkään. Hän oli Lillehammerissa 1994 pujottelussa 21. ja suurpujottelussa 33. Hur toimi maansa lipunkantajana Naganon olympialaisten avajaisissa 1998 ja sijoittui kisojen pujottelussa 23:nneksi ja suurpujottelussa 33:nneksi. Hän kilpaili uransa ainoissa MM-kisoissaan St. Antonissa 2001, jossa hän oli suurpujottelun 32., mutta keskeytti pujottelussa ensimmäisellä kierroksella. Hur toimi maansa lipunkantajana toista kertaa peräkkäin Salt Lake Cityssä 2002. Kisoissa hän keskeytti suurpujottelussa ja joutui hylätyksi pujottelussa.


title: Albania (Kaukasia)

text: Albania (, , ) oli Taka-Kaukasian itäosassa ajanlaskun alusta 700-luvulle asti sijainnut valtio. Nimestään huolimatta sillä ei ole mitään yhteistä Euroopassa sijaitsevan Albanian kanssa.


title: Albania (Kaukasia)

text: Kaukasian Albanian alue käsitti Kurajoen alajuoksun ja Araksjoen laakson nykyisessä Azerbaidžanissa sekä Dagestanin eteläosan. Idässä se ulottui Kaspianmereen. Pääkaupunkeina toimivat nykyisessä Qəbələn piirissä sijainnut Kabala (Kapalak, Kabalaka), Tšol (Tšor) nykyisen Derbentin lähellä sekä 400–500-lukujen vaihteessa rakennettu Partav (nykyinen Bərdə). 300–400-luvuilla syntyi kristillinen Albanian kirkko. Albanian historiasta ja kulttuurista kertovat antiikin maantieteilijöiden ja historioitsijoiden teokset, armenialaiset kronikat, Movses Kagankatvatsin laatima ”Agvanien historia” sekä Azerbaidžanin alueelta tehdyt arkeologiset löydöt.


title: Albania (Kaukasia)

text: Antiikin lähteiden mukaan Albanian väestö koostui 26 eri heimosta, joihin varsinaisten albanialaisten lisäksi kuuluivat muun muassa gelit, utit ja kaspit. Heidän kielensä olivat vain osittain keskenään ymmärrettäviä. Ne kuuluivat todennäköisesti dagestanilaisten eli koilliskaukasialaisten kielten ryhmään. Kuran eteläpuolella asui myös armenialaisia ja alueen luoteisosassa georgialaisia.


title: Albania (Kaukasia)

text: Kaukasian albanialaisten jälkeläisinä on pidetty nykyisiä azereja, Kakhetin georgialaisia sekä lakeja, lezgejä, tsahureja ja muita dagestanilaisia kansoja. Kristittyinä säilyneet udit ovat muinaisen uti-heimon perillisiä.


title: Albania (Kaukasia)

text: Armenialainen Mesrop Maštots loi 400-luvun alussa Albaniaa varten kirjakielen, jolle käännettiin joukko Raamatun tekstejä. Albanian kieli toimi jonkin aikaa kirkon ja virallisen kirjeenvaihdon kielenä, mutta myöhemmin sen korvasi armenia. Kreikkalaiseen tai aramealaiseen kirjaimistoon perustuva albanialainen aakkosto käsittää 52 kirjainta ja kaksi digrafia. Typologisesti se muistuttaa armenian ja georgian kirjaimistoja.


title: Albania (Kaukasia)

text: Albanian kieli, josta on käytetty nimityksiä "agvan" ja "aluan", tunnettiin viime aikoihin saakka vain lyhyistä piirtokirjoituksista ja armenialaisissa lähteissä esiintyvistä sanoista. Niiden perusteella voitiin osoittaa, että se kuuluu dagestanilaisten kielten lezgiläiseen ryhmään. Siinain luostarista löydettiin 1990-luvun puolivälissä 700-luvulla laadittu albanialaisten liturgisten tekstien kokoelma, jonka on todistettu edustavan muinaista udin kielen muotoa.


title: Albania (Kaukasia)

text: Paikallisen legendan mukaan Albanian kuningaskunnan perusti kuningas Aran tai Arhan 300-luvulla eaa. Ensimmäinen historiallinen maininta on vuodelta 331 eaa., jolloin albanialaiset osallistuivat meedialaisten kanssa Gaugamelan taisteluun Persian kuninkaan Dareios III:n puolella Aleksanteri Suuren joukkoja vastaan. Myöhemmin alue kuului Atropatenen osana seleukidien ja Parthian valtakuntiin. Yhtenäinen Albanian kuningaskunta muodostui ilmeisesti 100-luvulla eaa.


title: Albania (Kaukasia)

text: Albanian kuningas Orois tai Oroezes kärsi vuonna 66–65 eaa. tappion Pompeius Magnusin johtamille roomalaisille, ja maasta tuli Rooman protektoraatti. Kuningas Zober kapinoi roomalaisia vastaan tuloksettomasti vuonna 36. Albanialaiset sotivat roomalaisten mukana Parthiaa vastaan, mutta harjoittivat sen kanssa myös vilkasta kaupankäyntiä. Georgialaisissa lähteissä Heretinä tunnettu Albanian luoteisosa joutui ensimmäisellä vuosisadalla eaa. Iberian valtapiiriin.


title: Albania (Kaukasia)

text: Kaspianmeren rannalla asuneet massagetit muodostivat ajanlaskun alussa valtion, jonka keskuspaikkana toimi Tšol. Sikäläisen arsakidisuvun valta ulottui ajoittain Kurajoelle saakka. Vuonna 252–253 alue joutui sassanidien valtakunnan alaisuuteen. Albanian kuningas Urnair kääntyi 300-luvulla kristinuskoon. Uskonnollisista eroista huolimatta hän osallistui sassanidien rinnalla taisteluihin roomalaisia vastaan Mesopotamiassa vuonna 359 sekä Armeniaa vastaan vuonna 372. Sassanidikuningas Jazdegerd II yritti vuonna 450–451 käännyttää Albanian, Armenian ja Itä-Georgian kristityt zarathustralaisuuteen, mikä johti laajaan kapinaan ja sitä seuranneeseen Albanian kuningassuvun syrjäyttämiseen vuonna 462. Vuosina 482–484 tapahtui uusi kapina, jonka seurauksena sassanidit lopettivat kristittyjen vainoamisen ja tunnustivat Albanian kuninkaaksi Vatšagan III Hurskaan (487–510). Hän julisti kristinuskon valtionuskonnoksi ja ryhtyi vuorostaan vainoamaan zarathustralaisia. Vatšaganin kuoltua Albaniasta tuli jälleen Persian provinssi.


title: Albania (Kaukasia)

text: 500-luvun lopusta lähtien Albania oli riippuvainen vuoroin sassanidien Persiasta, Bysantista ja kasaareista. Bysantin keisarin Herakleiosin lyötyä persialaiset Albanian maaperällä vuonna 624 ja sassanidien taistellessa arabeja vastaan Girdymanin aluetta hallinnut mehranidien ruhtinassuku käytti tilannetta hyväkseen ja palautti Albanian itsenäisyyden. Tämän ajan tunnetuin hallitsija on Dževanšir (638–670), joka luovi onnistuneesti Bysantin, arabien ja kasaarien eturistiriitojen välillä. Arabit syrjäyttivät hänen seuraajansa Varaz-Trdatin vuonna 705, ja Albania liitettiin osaksi kalifikunnan Armenian käskynhaltijakuntaa. Samalla sen kristitty väestö alkoi kääntyä islamiin. Jo 900–1000-luvuilla osa heistä oli sulautunut nykyisten azerien esi-isiin ja osa armenialaisiin.


title: Albania (Kaukasia)

text: Arabien kalifikunnan heikentyessä 700-luvun lopussa alueelle syntyi uusia muslimivaltioita kuten Gəncə, Bərdə, Širvan ja Derbent. Kuran eteläpuolelle jäi kuitenkin muutamia armenialaisia kristittyjä ruhtinaskuntia ja luoteeseen muodostui georgialainen Heretin ruhtinaskunta. 800-luvulla kalifi tunnusti Heretin armenialaissyntyisen ruhtinaan Sahlin Albanian hallitsijaksi. Hänen seuraajansa Amam otti vuonna 893 Albanian kuninkaan tittelin. Albanian kuninkaiksi kutsuivat itseään 900–1000-luvulla myös Kuran eteläpuolella sijainneen kristityn Hatšenin ruhtinaat. Vuoristo-Karabahin armenialaisruhtinaat esiintyivät Albanian kuninkaiden perillisinä vielä 1700-luvulla. Albanian kirkko liitettiin Armenian apostoliseen kirkkoon vuonna 1815.


title: Albania (Kaukasia)

text: Albanialaisten pääelinkeinoja olivat maanviljely ja karjanhoito. Viljakasvien viljelyn ohella harjoitettiin puutarhanhoitoa, viininviljelyä ja ilmeisesti myös raaka-ainekasvien tuotantoa. Karjanhoito perustui osittain paimentolaisuuteen. Lampaiden ja nautakarjan lisäksi kasvatettiin hevosia ja kameleja.


title: Albania (Kaukasia)

text: Arkeologiset löydöt kertovat käsityöammattien korkeasta tasosta. Paikalliset käsityöläiset valmistivat metalliesineitä ja aseita, keramiikkaa, kankaita ja koruja. Kauppaa käytiin Kaukasian ja muun Etu-Aasian, Egyptin, Kreikan, Volgan, Mustanmeren ja Itä-Euroopan kansojen kanssa. Runsaat rahalöydöt sisältävät myös paikallisesti lyötyjä rahoja.


title: Albania (Kaukasia)

text: Kirjalliset lähteet sisältävät tietoja yli kolmestakymmenestä kaupungista, jotka toimivat hallinnollisina ja sotilaallisina sekä kaupan, käsityöammattien ja kulttuurin keskuksina. Rakennustavaltaan ne muistuttavat naapurimaiden Iberian ja Armenian kaupunkeja. Hedelmällisen maatalousalueen keskellä sijainneen muinaisen pääkaupungin Kabalan vanhimmat jäänteet ovat 200-luvulta eaa.


title: Albania (Kaukasia)

text: Albanialaisten varhaiseen uskontoon kuului kuun ja muiden planeettojen sekä tulen palvonta. Kuninkaan ja ylipapin johtama valtio perustui aluksi yhteisomistukseen ja orjuuteen. Kristinuskon omaksumisen myötä se kehittyi keskitetyksi feodaaliyhteiskunnaksi.


title: Albania (Kaukasia)

text: Albanian kirkolla oli itsenäinen asema ilmeisesti jo 400-luvun lopussa. Vuosina 551–552 sen johtaja sai katolikoksen arvonimen. Kirkko noudatti Khalkedonin kirkolliskokouksen oppeja 700-luvun alkuun saakka, jolloin se joutui Armenian monofysiittisen kirkon alaisuuteen. Kuran pohjoispuolella sijaitseva alue liittyi 800-luvun loppupuolella Georgian ortodoksiseen kirkkoon.


title: Albania (Kaukasia)

text: Varhaisesta kirkkotaiteesta on säilynyt vain vähän muistomerkkejä, ja niiden ajoitus on epävarmaa. Kuran eteläpuolella ja Vuoristo-Karabahissa sijaitsevat kirkot, luostarit ja hautamuistomerkit edustavat armenialaista rakennustapaa. Mingəçevirin läheltä on löydetty kolmen tiilestä rakennetun salikirkon rauniot, jotka on ajoitettu 500–700-luvuille. Kuran pohjoispuolelta tunnetaan neljä erillisen ryhmän muodostavaa kirkkorakennusta. Qaxin piirin Qumin kylässä on kaarikäytävien ympäröimä kolmilaivainen basilika. Ləkitissä (Qaxin piiri), Mamruxissa (Zaqatalan piiri) ja Böyük Əmilin kylän lähellä Kilsədağ-vuorella (Qəbələn piiri) sijaitsevat keskuskupolikirkot kertovat ehkä georgialaisesta vaikutuksesta. Pohjois-Azerbaidžanin muinaisesta kirkkoarkkitehtuurista antaa parhaimman käsityksen Şəkin piirin Kişin kylässä sijaitseva hiljattain restauroitu kupolikirkko, jonka perustus lienee 300–400-luvulta ja yläosa 800–900-luvuilta.


title: Kasumigaura (Ibaraki)

text: Kasumigaura () on kaupunki Ibarakin prefektuurissa Japanissa. Kaupungissa on 43 111 asukasta (2016) ja sen pinta-ala on 156,61 neliökilometriä. Kaupunki sijaitsee sisämaassa prefektuurin eteläosassa Kasumigaura-järven rannalla.


title: Timo Kivilompolo

text: Timo Kivilompolo (s. 12. lokakuuta 1965 Pietarsaari) on suomalainen jalkapalloilija, joka edustaa Nelosessa pelaavaa No Starsia. Hän on pelipaikaltaan keskikenttäpelaaja.


title: Timo Kivilompolo

text: Kivilompolon kasvattajaseura oli Pietarsaaren Into. Hän siirtyi vuonna 1983 FF Jaroon, mutta sai odottaa ensiesiintymistään seuraavalle kaudelle. Kivilompolo nousi Jaron runkopelaajaksi ja seuran noustessa SM-sarjaan vuonna 1989, teki hän pääsarjadebyyttinsä ensimmäisessä ottelussa 29. huhtikuuta Jaron hävitessä Kuusysille. Vajaa kuukausi myöhemmin hän teki ensimmäisen pääsarjamaalinsa ottelussa Mikkelin Palloilijoita vastaan. Kaudeksi 1990 Jaro tippui takaisin I divisoonaan, mutta palasi seuraavaksi kaudeksi taas korkeimmalle sarjatasolle.


title: Timo Kivilompolo

text: Hän edusti Jaroa yhteensä neljäntoista kauden verran kauteen 1996 saakka. Vuonna 1997 hän siirtyi Vaasan Palloseuraan joukkueen voittaessa hopeaa Veikkausliigassa. Kaudeksi 1998 hän palasi Jaroon, jossa pelasi vuoteen 2000 saakka. Kausina 2001–2006 Kivilompolo edusti kokkolalaista Öja-73:aa, jossa hän pelasi Kakkosta ja Kolmosta. Hän palasi kilpajalkapallon pariin vuonna 2009 No Starsin riveihin Neloseen.


title: Timo Kivilompolo

text: Vuonna 2008 Kivilompolo valittiin Veikkausliigan legendaksi. Uransa aikana hän pelasi korkeimmalla sarjatasolla kaikkiaan 217 ottelua ja teki niissä 26 maalia. Hän oli tunnettu urallaan luotettavana rangaistuspotkujen laukojana.


title: Säyvö

text:
Säyvö eli Pien-Tytärsaari (; ) on yksinäinen ja asumaton Suomenlahden ulkosaari Tytärsaaresta 15 kilometriä länsilounaaseen. Aikanaan Suomen Tytärsaaren ja sitä ennen Suursaaren kuntaan kuulunut saari kuuluu nykyään Venäjän Jaaman piiriin, mutta maantieteellisesti se sijaitsee lähinnä Viron rannikkoa, Venäjän maa-alueesta 55 kilometriä länteen. Säyvö on moreenisoran muodostama 2,5 kilometriä pitkä, kapea ja matala asumaton saari. Saaresta ulkonee kaakkoon noin 1,5 kilometrin mittainen, vain muutaman metrin levyinen hiekkasärkkä, Säyvön ”Sääri”. Virolaiset kutsuvat saarta myös Säyviksi. Nimi periytyy ehkä ruotsin sanasta "säv" ’kaisla’, vanhoissa kartoissa Säfwisholm (Kaislasaari).
Säyvö on hyvin mereinen saari. Saaren valtalajina on kallioilla kasvava hirvenjäkälä. Rantaniityillä kasvaa ylisenä rantakauraa, merinätkelmää ja kangasajuruohoa. Saaren matalilla rantamailla kasvaa vain suolaisuutta sietäviä kasveja, mutta korkeammilla dyyniharjanteilla kasvaa kuivuutta kestäviä varpuja ja ruohoja sekä mäntyjäkin. Saarella on myös muutamia suolattoman veden lampia kuten "Laurinkarinlampi".


title: Säyvö

text: Säyvössä kerrottiin kasvavan oma ruusulaji eli "Säyvön ruusu", saaristossa ja rannikoilla yleisten kurtturuusun ja okaruusun lisäksi, mutta siitä ei löydy mainintaa tieteellisistä kasvioista.


title: Säyvö

text: Säyvön korkein kohta oli 2,5 metriä korkea ja 7–8 metriä leveä kiviraunio eli ”kumpeli”.


title: Säyvö

text: Säyvöstä kerättiin merinätkelmää ja jopa jäkälää rehuksi Tytärsaaren talojen karjalle. Merinätkelmää pidettiin arvossa, koska se kasvoi lähes pelkällä hietikolla ja sitä jopa levitettiin tarkoituksella.


title: Säyvö

text: Tytärsaarelaistarinoiden mukaan saaren korkeimmalla kohdalla sijaitsevassa kivirauniossa asui ”kumpelin vanha mies”, joka oli saaren haltia.


title: Säyvö

text: Säyvö oli osa kauan vireillä ollutta "Inkerinmaan luonnonpuisto" -hanketta, joka tähtäsi tiukasti rauhoitetun, useita ulkosaaria käsittävän luonnonsuojelualueen perustamiseen. Luonnopuisto perustettiin lopulta joulukuussa 2017 nimellä Itäisen Suomenlahden luonnonpuisto.


title: Kasumigaura

text: Kasumigaura voi tarkoittaa:


title: Petri Lehtonen (jalkapalloilija)

text: Petri Lehtonen (s. 23. lokakuuta 1975 Turku) on suomalainen jalkapalloilija ja jalkapallovalmentaja, joka edustaa Kolmosessa pelaavaa Jyrkkälän Tykkejä. Hän on pelipaikaltaan puolustava keskikenttäpelaaja, mutta pystyy pelaamaan myös keskuspuolustajana.


title: Petri Lehtonen (jalkapalloilija)

text: Lehtonen on Turun Toverien kasvatti. Hän teki 16-vuotiaana ensiesiintymisensä seuran edustusjoukkueessa II divisioonan kaudella 1992, pelaten neljässä ottelussa. Kaudeksi 1993 Lehtonen oli isomman roolin perässä tehnyt sopimuksen sarjatasoa alempana pelanneen FC Interin kanssa, mutta seura osti TuTon sarjapaikan ja Lehtonen jatkoi pelaamista II divisioonassa. Hän nousi heti ensimmäisellä kaudellaan FC Interin pelaavaan kokoonpanoon ja kymmenen kauden ajan oli seuran tärkeimpiä pelaajia, ollen mukana nostamassa sen Veikkausliigaan kahdesti ja vakiinnuttamassa FC Interin paikan pääsarjassa. Vuosina 1993–2002 Lehtonen pelasi seurassa yhteensä 223 sarjaottelua ja teki kahdeksan maalia. Vain hänen veljensä Henri Lehtonen sekä Ari Nyman ovat pelanneet enemmän otteluita FC Interissä.


title: Petri Lehtonen (jalkapalloilija)

text: Lehtosen nuorempi veli Henri pelaa FC Interissä ja on myös toiminut joukkueen kapteenina.


title: Ališer Kudratov

text: Ališer Kudratov (s. 11. tammikuuta 1986) on tadžikistanilainen alppihiihtäjä. Hän on kilpaillut vuodesta 2006 lähtien ja kiertänyt FIS:n kisoja pääasiassa Aasiassa. Kudratov toimi maansa lipunkantajana Vancouverin olympialaisten avajaisissa 2010, vaikkei osallistunut kisoihin urheilijana.


title: Käet (suku)

text: Käet ("Cuculus") on käkien heimoon kuuluva käkilintusuku. Siihen kuuluu BirdLife Suomen mukaan kymmenen lajia.


title: Erdinç Türksever

text: Erdinç Türksever (s. 30. marraskuuta 1985 Kars) on turkkilainen alppihiihtäjä.


title: Erdinç Türksever

text: Türksever osallistui MM-kisoihin ensimmäistä kertaa vuonna 2005. Hän oli tuolloin pujottelun 53. nopein, mutta keskeytti suurpujottelussa toisella kierroksella. Türksever sijoittui pujottelussa Åren kisoissa 2007 44:nneksi ja Garmisch-Partenkirchenissä 2011 48:nneksi. Hän ei lähtenyt suurpujotteluun vuonna 2007, mutta oli lajissa 65. vuoden 2011 kisoissa. Türksever osallistui pujotteluun ja suurpujotteluun myös Vancouverin olympialaisissa 2010, muttei päässyt tuolloin maaliin asti kummassakaan lajissa.


title: Villi Itä − kalevalainen rapsodia

text: Villi Itä − kalevalainen rapsodia on Piirpauke-yhtyeen studioalbumi vuodelta 1986. Se on myös julkaistu CD-levynä nimellä "The Wild East". Albumin ilmestyessä Piirpauke oli toiminut jo vuosikymmenen ajan ja ehtinyt muodostua käsitteeksi suomalaisessa musiikkikentässä yhdistäessään omaperäisellä tavalla jazziin ja popmusiikkiin suomalaisen kansanmusiikin ja maailmanmusiikin elementtejä.


title: Villi Itä − kalevalainen rapsodia

text: Levyn alaotsikon mukaan kyseessä on kalevalainen rapsodia, albumin musiikki on tehty tilauksesta vuoden 1985 Kajaanin Runoviikon "Sana ja sävel kalevalaisessa Kajaanissa" -tapahtumaan, jolloin vietettiin Kalevalan 150-vuotisjuhlavuotta. Yhtyeen johtohahmo Sakari Kukko on kertonut, että musiikin lähtökohtana ovat karjalaiset ja inkeriläiset runosävelmät. Levyn lähes koko materaali on mukana myös Sakari Kukon vuonna 2000 ilmestyneellä albumilla "Kalevala Spirit".


title: Villi Itä − kalevalainen rapsodia

text: Albumin kansikuva on Akseli Gallen-Kallelan kuuluisa maalaus "Sammon taonta" vuodelta 1893.


title: Ally Walker

text: Allene Damian Walker (s. 25. elokuuta 1961 Tullahoma, Tennessee, Yhdysvallat) on yhdysvaltalainen näyttelijä, joka tunnetaan televisiosarjoista "Pimeyden sydän" ja "Sons of Anarchy".


title: Ally Walker

text: Walker opiskeli biokemistiksi Kalifornian yliopistossa ja työskenteli sittemmin tutkijana geenitekniikan parissa valmistautuessaan UCLA lääkintäkouluun. Walker kuitenkin kiinnostui näyttelemisesti vietettyään yhden lukukauden Lontoossa Richmond College of Artsissa.


title: Ally Walker

text: Sittemmin Walker päätyi televisioon vuonna 1988 saatuaan ensimmäisen roolin televisiosarjasta Santa Barbara. Vierailun jälkeen Walker on esiintynyt pääosin draama-, komedia-, ja rikossarjoissa ja muutamissa elokuvissa. Hän esiintyi 1990-luvulla muun muassa televisiosarjoissa Matlock, Koira haudattuna, Kauhua kryptasta, Moon Over Miami ja Kameleontti. Lisäksi Walker esiintyi elokuvissa Viimeinen majapaikka, Täydellinen sotilas ja Unta vai rakkautta.


title: Ally Walker

text: Myös 2000-luvulla Walker esiintyi pääosin televisiosarjoissa, kuten Sleeper Cell, Teho-osasto, Shield – lain varjolla, Sano että rakastat, Kova laki, Boston Legal, CSI ja .


title: Alektryon

text: Alektryon (, "kukko") oli kreikkalaisessa mytologiassa nuorukainen, joka oli Areen ystävä. Areella oli tapana ottaa Alektryon mukaansa aina kun hän lähti retkilleen Afroditen luokse. Tämän tehtävä oli vartioida ovella Helioksen, auringonjumalan varalta, ettei tämä pääsisi yllättämään Aresta kesken vierailun ja kertomaan asiasta Afroditen puolisolle Hefaistokselle. Eräänä yönä Alektryon kuitenkin nukahti kesken vartioinnin, ja aurinko pääsi yllättämään parin kesken nokosten. Hefaistos kuuli asiasta ja sulki Areen pitkäksi aikaa häkkiin. Kun Ares vihdoin pääsi vapaaksi, hän suivaantuneena muutti Alektryonin kukoksi, joka ei koskaan unohtaisi ilmoittaa auringon saapumisesta aamuisin.


title: Owsley Stanley

text: Owsley Stanley (oik. Augustus Owsley Stanley III, 1935 Kentucky – 13. maaliskuuta 2011 Cairns, Australia) oli yhdysvaltalainen äänittäjä ja äänentoistolaitteiden kehittäjä, joka tuli tunnetuksi vaihtoehtokulttuurissa LSD:n massavalmistajana.


title: Owsley Stanley

text: Stanleyn isoisä oli senaattori ja hänen isänsä lakimies. Stanley harjoitti nuorena insinööriopintoja ja työskenteli tanssijana. Hän törmäsi LSD:n reseptiin Berkeleyn yliopiston kemian lehdessä ja päätti ryhtyä valmistamaan tuolloin vielä laillista ainetta.


title: Owsley Stanley

text: Stanleyn väitetään valmistaneen jopa 1,25 miljoonaa LSD-annosta vuosina 1965–1967. Tom Wolfe kirjoitti hänestä kirjassaan "The Electric Kool-Aid Acid Test" (1968), ja hän innoitti myös Jefferson Airplanen laulua ”Bear Melt”, Steely Danin laulua ”Kid Charlemagne” (1976) ja Grateful Deadin laulua ”Alice D Millionaire”. Stanleyn valmistamien "Monterey Purple" -annosten väitettiin innoittaneen Jimi Hendrixin ”Purple Haze” -hittiä, minkä Hendrix tosin tiukasti kielsi. Käyttäjät jopa nimesivät huumeen uudelleen Purple Hazeksi. Kun LSD lopulta kiellettiin, Stanley sai ensin ehdonalaisen tuomion ja vuonna 1970 kolmen vuoden ehdottoman vankeustuomion.


title: Owsley Stanley

text: Stanley äänitti muiden muassa Miles Davisin, Jimi Hendrixin, Johnny Cashin ja Janis Joplinin esiintymisiä. Hän kehitti tehokkaampia äänentoistolaitteita, joiden avulla yhtyeet saattoivat esiintyä entistä suuremmille yleisömassoille. Stanley myös rahoitti LSD-tuloillaan Grateful Dead -yhtyeen toimintaa.


title: Owsley Stanley

text: Stanley muutti 1970-luvun lopulla Australiaan, jossa hän eli valmistamiaan koruja ja taide-esineitä myymällä. Hän sai surmansa auto-onnettomuudessa 13. maaliskuuta 2011 Cairnsissa menetettyään myrskyssä autonsa hallinnan.


title: Pekka Kujala

text: Juho Pekka Kujala (5. marraskuuta 1947 Kittilä – 8. toukokuuta 1985 Helsinki) oli suomalainen runoilija, lauluntekijä, säveltäjä, muusikko ja peruskoulun luokanopettaja.


title: Pekka Kujala

text: Kujala valmistui peruskoulun luokanopettajaksi Oulun yliopistosta vuonna 1973. Hän toimi kuvaamataidon ja luokanopettajana Kittilässä vuosina 1973–1979. Hän muutti vuonna 1979 perheineen työn perässä Loviisaan ja toimi siellä Valkon satamataajamassa luokanopettajana kuolemaansa saakka.


title: Pekka Kujala

text: Opetustyönsä lisäksi Kujala sanoitti ja sävelsi lauluja, kirjoitti runoja ja proosaa. Hän osallistui myös yhteiskunnalliseen keskusteluun mm. mielipidekirjoituksilla Loviisan Sanomissa ja muissa julkaisuissa. Loviisan Sanomissa Kujala käytti nimimerkkiä "Herra Degerby."


title: Pekka Kujala

text: Lyhyen ajan Kujala oli Loviisan kaupunginvaltuuston, sekä Loviisan suomalaisen seurakunnan seurakuntaneuvoston, kirkkoneuvoston ja kirkkovaltuuston jäsen.


title: Pekka Kujala

text: Pekka Kujalan sanoittamia ja säveltämiä kappaleita ovat levyttäneet erilaisten kuorojen lisäksi mm. Hannu Merkku, Eero Aven ja Souvarit. Laulutekstien lisäksi Pekka Kujala kirjoitti suuren määrän muita runoja.


title: Voranava

text: Voranava () eli Voronovo (; ; ) on pieni kaupunkimainen taajama ja hallintopiiri () Hrodnan alueen pohjoisosissa Valko-Venäjällä.


title: Voranava

text: Voranavan maaseutuvaltaisen hallintopiirin asukasluku oli 2009 väestönlaskussa 30 477. Tämä sisälsi Voranavan (6 332 as.) ja Radunin (2 673 as.) kaupunkimaiset taajamat ja näitä ympäröivän maaseudun asukkaat.


title: Voranava

text: Liettuan rajalle on keskustaajamasta vain 19 kilometriä. Pohjoisesta Liettuan Vilnasta (64 km) saapuva eurooppatie (eli Valko-Venäjän valtatie M11) n on tärkeimpiä liikenneyhteyksiä ja kulkee Voravavan kautta etelään kohti Lidaa (34 km). Valtatiellä on melko vilkas rajanylityspaikka (raja-asema Benjakoni) piirin alueella. Likimain samansuuntainen rautatieyhteys kulkee Voranavan taajaman kautta, mutta on lähinnä tavaraliikenteen käytössä.


title: TUL Cup 2006

text: Työväen Urheiluliiton jalkapallomestaruus ratkaistiin Vaasassa 4.–5. maaliskuuta 2006. Mestaruuden voitti FC Kiisto.


title: Black Church

text: Black Church on suomalaisen black metal -yhtye Enochian Crescentin kolmas studioalbumi, joka julkaistiin 22. helmikuuta 2006.


title: O.B.C

text: O.B.C on kolmen suomalaisen black metal -yhtyeiden O:n, The True Black Dawnin ja Enochian Crescentin split-albumi, joka on julkaistu vuonna 2005 levymerkillä Woodcut Records.


title: NEF.VI.LIM

text: NEF.VI.LIM on suomalaisen black metal -yhtye Enochian Crescentin toinen EP-levy, joka on julkaistu vuonna 2010.


title: Telinevoimistelun Euroopan-mestaruuskilpailut 1998

text: Vuoden 1998 telinevoimistelun Euroopan-mestaruuskilpailut järjestettiin Pietarissa, Venäjällä 23.–26. huhtikuuta ja 30. huhtikuuta–3. toukokuuta.


title: Babalon Patralx de Telocvovim

text: Babalon Patralx de Telocvovim on suomalaisen black metal -yhtye Enochian Crescentin ensimmäinen EP-levy, joka julkaistiin vuonna 1998.


title: Miljoonalaatikko

text: Miljoonalaatikko on puhekielessä laatikko, johon kerätään askartelussa, rakentelussa tai korjaustoiminnassa yli jääneitä yksittäisiä osia kuten pienkomponentteja, ruuveja, pultteja, muttereita, laitteiden osia, juotostinaa yms. Miljoonalaatikon idea on olla paikka, josta voi myöhemmin löytyä helposti tarvittava osa ilman, että tarvitsee käydä ostamassa uutta. Suomen radioamatööriliiton termipankissa sanan englanninkielinen vastine on "junk box". Ruotsiksi käytetään sanaa "miljonlåda".


title: Miljoonalaatikko

text: Miljoonalaatikoksi voidaan kutsua myös myymälässä tai verkkokaupassa tarjolla olevaa sekalaista kokoelmaa alan pikkutarvikkeita, kuten kameraliikkeessä suodattimia, suojuksia, kaulahihnoja yms. Nämä ovat usein yksittäiskappaleita tai pieniä, epäkurantteja jäännöseriä.


title: Miljoonalaatikko

text: Radiopakinoitsija Markus Kajon ohjelman nimi vuoden 2013 paikkeilla oli "Ajatusten miljoonalaatikko".


title: Blohm & Voss BV 238

text: Blohm & Voss BV 238 oli Natsi-Saksan suurimman lentoveneen prototyyppi, joka lensi 11. huhtikuuta 1944. Kone tuhoutui ilmahyökkäyksessä lentoveneen ollessa ankkurissa Schaal-järvellä sodan loppupuolella, mutta tiedot tapahtuman yksityiskohdista ovat keskenään ristiriitaisia. Saksalaisten mukaan kone tuhoutui kuninkaallisten ilmavoimien Hawker Typhoon tai -Tempest -koneiden hyökkäyksessä 24. huhtikuuta 1945, brittiläisten mukaan tämä lentoveneen tuhonnut hyökkäys tapahtui vasta 4. toukokuuta. Amerikkalaiset puolestaan väittävät Yhdysvaltain maavoimien ilmavoimien North American P-51 Mustang -hävittäjien tuhonneen sen jo syyskuussa 1944. On mahdollista että jälkimmäinen tapahtuma liittyy tosiasiassa Blohm & Voss BV 222 -tyyppisen aktiivikäytössä olleen hieman pienemmän lentoveneen tuhoamiseen.


title: Ompelulaatikko

text: Ompelulaatikko tai ompelurasia on säilytyspaikka ompelutarvikkeille kuten ompeluneuloille, lankarullille, napeille, yms. ompelussa käytetyille työvälineille ja tarvikkeille. Eri tarvikeryhmiä varten ompelulaatikko on jaettu sisältä erikokoisiin lokeroihin. Ulkopinnaltaan se on usein koristeellinen.


title: The Blackened Rainbow

text: The Blackened Rainbow on neljän suomalaisen black metal -yhtyeen Throes of Dawnin, Enochian Crescentin, Ravenduskin ja Alghazanthin split-single, joka on julkaistu levymerkillä Woodcut Records.


title: The Blackened Rainbow

text: Throes of Dawn


title: The Blackened Rainbow

text: Enochian Crescent


title: The Blackened Rainbow

text: Ravendusk


title: The Blackened Rainbow

text: Alghazanth


title: Falcon 1

text: Falcon 1 on yhdysvaltalaisen SpaceX-yrityksen kantoraketti, jonka ensimmäinen laukaisu tehtiin 24. maaliskuuta 2006. Kolmesta koelaukaisusta kaikki epäonnistuivat. Neljäs laukaisu onnistui. Raketilla on kyky nostaa 670 kg matalalle maan kiertoradalle.


title: Falcon 1

text: Falcon 9 -raketin valmistuttua Falcon 1 on jäänyt pois käytöstä. Osin koska Falcon 1:lle soveltuvaa rahtia voidaan kuljettaa Falcon 9:n sivurahtina.


title: Kári Streymoy

text: Kári Streymoy (s. 27. syyskuuta 1971, Tórshavn, Färsaaret) on färsaarelaisen folk/viking metal -yhtye Týrin rumpali.


title: Kári Streymoy

text: Streymoy aloitti rumpujen soittamisen noin 14-vuotiaana. Hän sai innostuksen rumpujen soittoon sedältään Tróndur Streymoylta, joka oli Thunderbirds-yhtyeen rumpali ja laulaja.


title: Kári Streymoy

text: Streymoyn ensimmäinen yhtye oli Relax, joka saikin hyvin huomiota ja keikkaili paljon Färsaarilla. Streymoy kuitenkin lähti yhtyeestä ja jätti rumpujen soitonkin joiksikin vuosiksi taka-alalle. Muutamaa vuotta myöhemmin hän sai yhteydenoton Heri Joensenilta ja Gunnar H. Thomsenilta, ja häntä kysyttiin mukaan yhtyeeseen nimeltä Wolfgang. Tässä yhtyeessä hän oli mukana usean vuoden.


title: Kári Streymoy

text: Lopulta Streymoy kuitenkin päätti muuttaa Tanskaan opiskelemaan ja työskentelemään, ja näin hän jätti yhtyeen ja rumpujen soittamisen jälleen pitkäksi aikaa. Vuosia myöhemmin hän tapasi jälleen vanhan bändikaverinsa Joensenin, ja he päättivät alkaa soittaa yhdessä. Näin Týr sai alkunsa Thomsenin liityttyä pian heidän seuraansa.


title: Kári Streymoy

text: Streymoy loukkasi selkänsä tammikuussa 2008, ja leikkauksien vuoksi hän joutui jäämään keikkatauolle kymmeneksi kuukaudeksi. Yhtye jatkoi kuitenkin kiertuettaan rumpali Amon Djurhuusin tullessa hänen tilalleen.


title: Dennis Vaske

text: Dennis Vaske (s. 11. lokakuuta 1967 Rockford, Illinois, Yhdysvallat) on yhdysvaltalainen entinen jääkiekkoilija. Hän pelasi puolustajana.


title: Dennis Vaske

text: Ennen ammattilaisuraansa Vaske pelasi vuodet 1984–1986 Armstrong High Schoolin jääkiekkojoukkueessa ja vuodet 1986–1990 University of Minnesota Duluthin jääkiekkojoukkueessa. New York Islanders varasi hänet NHL:ään numerolla 38 toisella kierroksella, ja hän aloitti ammattilaisuransa neljä vuotta myöhemmin.


title: Dennis Vaske

text: Puolustavan puolustajan roolissa pelannut Vaske pelasi ensimmäiset NHL-ottelunsa kaudella , mutta suurin osa kaudesta kului kuitenkin AHL:n Capital District Islandersissa, New York Islandersin silloisessa farmijoukkueessa. Myös seuraavat kaksi runkosarjakautta hän pelasi osaksi AHL:ssä ja osaksi NHL:ssä. NHL:n pudotuspeleissä 1993 Vaske pelasi joukkueensa kaikissa 18:ssa ottelussa ja oli osaltaan auttamassa joukkuettaan etenemään konferenssifinaaleihin. Hän antoi pudotuspeleissä kuusi maalisyöttöä.


title: Dennis Vaske

text: Vaske pelasi kaudet ja kokonaan NHL:ssä. Hän saavutti molempina kausina, kuten myös aiemmilla kolmella, positiivisen plusmiinuslukeman, ensiksi mainitulla NHL-uransa parhaan lukeman +21, joka oli tuolla kaudella hänen joukkueensa kolmanneksi paras. Hän teki tuolla kaudella myös NHL-uransa piste-ennätyksen, 13 tehopistettä, kaksi maalia ja 11 syöttöpistettä, 65:ssä runkosarjaottelussa. Työsulun lyhentämällä kaudella 1994–1995, jolla hän pelasi 24 ottelua vähemmän, hän teki 12 tehopistettä, maalin ja 11 syöttöpistettä.


title: Dennis Vaske

text: Kaudesta alkaen Vasken uraa alkoivat haitata toistuvat aivotärähdykset. Hän sai ensimmäisen aivotärähdyksensä 22. marraskuuta 1995 pelatussa ottelussa Los Angeles Kingsiä vastaan, kun Eric Lacroix oli taklannut häntä takaapäin, ja oli sivussa koko loppukauden ehdittyään pelata vain 19 ottelua. Hän sai toisen aivotärähdyksensä kaudella , jolla hän pystyi pelaamaan 17 ottelua, ja kolmannen kaudella , jolla hän pelasi 19 ottelua.


title: Dennis Vaske

text: Vaske jatkoi uraansa vielä kauden . Hän teki ennen kauden alkua vapaana pelaajana sopimuksen NHL-seura Boston Bruinsin kanssa, jota hän edusti kolmessa ottelussa. Suurimman osan kaudesta, 43 runkosarja- ja 19 pudotuspeliottelua, hän pelasi Bostonin farmijoukkueessa Providence Bruinsissa AHL:ssä, jossa hän oli voittamassa kauden päätteeksi Calder Cupia eli AHL:n mestaruutta.


title: Dennis Vaske

text: Vaske pelasi yhdeksän kautta kattaneella NHL-urallaan yhteensä 235 runkosarjaottelua, joissa hän teki 46 tehopistettä, viisi maalia ja 41 syöttöpistettä. Pudotuspeliotteluja hän pelasi 22, joissa hän teki seitsemän tehopistettä, kaikki maalisyöttöjä.


title: Dennis Vaske

text: Vaske pelasi Yhdysvaltain jääkiekkomaajoukkueessa yksissä jääkiekon maailmanmestaruuskilpailuissa, vuonna 1992. Hän pelasi noissa kisoissa kuusi ottelua ilman tehopisteitä.


title: Šumilina

text: Šumilina () eli Šumilino () on kaupunkityyppinen taajama ja maaseutuvaltainen hallintopiiri () Valko-Venäjän Vitsebskin maakunnan keskiosassa Vitsebskin ja Polatskin välillä. Vuoden 2009 väestönlaskennan mukaan piirissä asui 20 716 ihmistä. Tähän sisältyy kaksi kaupunkimaista taajamaa: Šumilina (7 506 as.) ja Obal (2 687 as.) sekä näitä ympäröivän maaseudun asukkaat.


title: Šumilina

text: Maantieyhteyksistä tärkeimpiin kuuluu piirin kaupunkimaisten taajamien kautta kulkeva P20 kantatie, joka luo pohjoisessa yhteyden Polatskiin lännessä ja Vitsebskiin idässä. Samansuuntaisella rautatiellä on asema Šumilinassa, mutta rataa käyttää erityisesti rahtiliikenne.


title: Terji Skibenæs

text: Terji Skibenæs (s. 27. joulukuuta 1982, Tórshavn, Färsaaret) on färsaarelaisen folk/viking metal -yhtye Týrin kitaristi.


title: Terji Skibenæs

text: Skibenæs aloitti kitaran soiton 13-vuotiaana. Isoveljensä ostettua kitaran hän alkoi itsekin innostua soittamaan. Veljeltään saamaa opetusta lukuun ottamatta Skibenæs ei koskaan ottanut kitaratunteja, vaan hän opiskeli itse lainaamalla tablatuureja paikallisesta kirjastosta, sekä soittamalla korvakuulolla musiikin mukana. Hän omaa myös varsin jykevän bassoäänen, muttei ole ottanut myöskään laulutunteja.


title: Terji Skibenæs

text: Skibenæsin ensimmäinen yhtye oli Flux. Vuonna 2001 se soitti kilpailussa, jossa mukana oli myös Týr. Kilpailun aikana hän tutustui yhtyeen kitaristiin Heri Joenseniin, joka muutamaa kuukautta myöhemmin ottikin Skibenæsiin yhteyttä ja pyysi tätä liittymään yhtyeeseen.


title: Terji Skibenæs

text: Týrin toisen albumin julkaisun jälkeen Skibenæs lähti ja jätti yhtyeen trioksi. Vuotta myöhemmin toisen kitaristin paikan täydensi hetkellisesti Ottó P. Arnarson, mutta pian Skibenæs palasikin takaisin yhtyeen riveihin.


title: Terji Skibenæs

text: Skibenæs työskentelee yhtyeensä ohella myös tatuointitaiteilijana Färsaarilla.


title: Granit

text: Granit voi tarkoittaa seuraavaa:


title: Knödelin luku

text: Knödelin luku positiiviselle kokonaisluvulle "n" on yhdistetty luku "m" siten, että kaikille "i" < "m" jotka ovat "m":n kanssa suhteellisia alkulukuja pätee formula_1. Kaikkien sellaisten lukujen "m" joukkoa jollekin positiiviselle kokonaisluvulle "n" kutsutaan Knödelin luvuiksi "K".


title: Knödelin luku

text: Joukko "K" on Carmichaelin luvut ja "K" on D-luvut.


title: Knödelin luku

text: Makowski todisti 60-luvulla, että lukuja "K" on äärettömmästi kaikilla formula_2, ja tapaus "K" eli että on äärettömästi Carmichaelin lukuja todistettiin vuonna 1994.


title: Dean Chynoweth

text: Dean Chynoweth (s. 30. lokakuuta 1968 Calgary, Alberta, Kanada) on kanadalainen jääkiekkovalmentaja ja entinen ammattilaisjääkiekkoilija, pelipaikaltaan puolustaja. Hän on toiminut vuodesta 2012 AHL-seura Lake Erie Monstersin päävalmentajana.


title: Dean Chynoweth

text: Chynoweth pelasi ennen ammattilaisuraansa neljällä kaudella, kaudesta 1984–1985 kauteen 1987–1988, juniorisarja WHL:n Medicine Hat Tigersissa. Kahdella viimeisellä juniorikaudellaan hän oli voittamassa sekä WHL:n mestaruutta President's Cupia että Canadian Hockey Leaguen mestaruutta Memorial Cupia. Jälkimmäisenä mestaruusvuonna, vuonna 1988, hän toimi joukkueensa kapteenina. Hänet valittiin tuona vuonna Memorial Cup -turnauksen tähdistökentälliseen.


title: Dean Chynoweth

text: Chynoweth varattiin NHL:ään numerolla 13 ensimmäisellä kierroksella. Hän aloitti NHL-uransa kaudella , jolla hän pelasi kuusi NHL:n runkosarjaottelua tehopisteittä. Hän oli sivussa suurimman osan kaudesta silmävamman ja Osgood-Schlatterin taudin vuoksi. Seuraavina kolmena kautenakin hän pääsi pelaamaan NHL:ssä, mutta pääasiassa nuo kaudet kuluivat New York Islandersin farmijoukkueissa AHL:ssä, ensin Springfield Indiansissa, jossa hän oli voittamassa vuonna 1990 AHL:n mestaruutta Calder Cupia, ja myöhemmin Capital District Islandersissa. Kaudella hän pelasi ainoastaan AHL:ssä.


title: Dean Chynoweth

text: Chynoweth jatkoi New York Islandersin organisaatiossa joulukuuhun 1995, jolloin hän siirtyi kesken kauden Boston Bruinsiin vaihdossa viidennen kierroksen varausvuoroon . Siirtoa edeltävinä vuosina hän oli pelannut kaudet ja pääasiassa NHL:ssä, mutta ensiksi mainitulla myös muutaman ottelun IHL:n Salt Lake Golden Eaglesissä. Bruinsin organisaatiossa Chynoweth jatkoi kauteen ja pelasi Bostonin lisäksi myös AHL:n Providence Bruinsissa sekä IHL:n Quebec Rafalesissa.


title: Dean Chynoweth

text: Chynoweth lopetti pelaajauransa vuonna 1998. Hänen uraansa haittasivat toistuvat aivotärähdykset, joita hänellä oli uransa aikana yhteensä 13. Hän pelasi NHL-urallaan yhteensä 241 ottelua runkosarjassa ja kuusi ottelua pudotuspeleissä. Tehopisteitä hän teki NHL:n runkosarjassa yhteensä 22, neljä maalia ja 18 syöttöpistettä, kun taas NHL:n pudotuspeleissä hän jäi tehopisteittä. Chynoweth oli kovaotteinen puolustava puolustaja, joka myös osallistui urallaan useisiin jääkiekkotappeluihin. Hänelle kertyi jäähyminuutteja NHL:n runkosarjassa yhteensä 667 ja pudotuspeleissä yhteensä 26. Eniten jäähyminuutteja, 171, hän sai runkosarjakaudella , jolla hän pelasi 57 ottelua.


title: Dean Chynoweth

text: Pelaajauransa päättymisen jälkeen Chynoweth siirtyi jääkiekkovalmentajaksi. Hän toimi vuodesta 1998 vuoteen 2000 IHL-seura Utah Grizzliesin apulaisvalmentajana, minkä jälkeen hän aloitti vuonna 2000 WHL-seura Seattle Thunderbirdsin päävalmentajana. Hän valmensi Thunderbirdsia neljän kauden ajan, minkä jälkeen hän siirtyi vuonna 2004 päävalmentajaksi toiseen WHL-seuraan, Swift Current Broncosiin, jota hän valmensi viisi vuotta. Hän toimi Broncosissa myös general managerin tehtävässä. Vuosina 2009–2012 Chynoweth toimi aiemmin pelaajana edustamansa New York Islandersin apulaisvalmentajana, minkä jälkeen hänet nimitettiin kesäkuussa 2012 AHL-seura Lake Erie Monstersin päävalmentajaksi.


title: Dean Chynoweth

text: Dean Chynoweth on vuonna 2008 kuolleen jääkiekkovaikuttajan, Hockey Hall of Famen jäseneksi valitun Ed Chynowethin poika. Hänen isänsä toimi pitkään juniorisarja WHL:n johdossa. Jeff Chynoweth, Dean Chynowethin veli, on toiminut WHL-seura Kootenay Icen general managerina.


title: Nora Vilva

text: Nora Vilva (s. 19. tammikuuta 1974 Porvoo) on suomalainen ammattimalli, juontaja ja näyttelijä.


title: Nora Vilva

text: Vilva aloitti mallintyöt 19-vuotiaana mallitoimisto Paparazzissa ja on työskennellyt Suomen lisäksi mm. Italiassa, Ranskassa, Englannissa, Saksassa ja Kreikassa.


title: Nora Vilva

text: Vilva on juontanut Mallikoulu -tv-realitysarjan ensimmäisen tuotantokauden (MTV3, 2005) sekä Suomen Muodin huipulle -tv-realitysarjan toisen tuotantokauden (MTV3, 2011). Hän on lisäksi näytellyt mm. elokuvassa Joulutarina sekä tv-sarjassa Käenpesä.


title: Nora Vilva

text: Vilva on naimisissa ja hänellä on kaksi lasta.


title: Kestomuna

text: Kestomuna on jäätymistä ja kuivumista pitkään kestävä muna, jossa on runsaasti ruskuaista. Joskus sen kehittymisen eteneminen edellyttää kuivuus- tai kylmäkäsittelyä. Tutuimpia kestomunia ovat kidusjalkaisten talvimunat. Kidusjalkaisten tunnetuin lahko on vesikirput. Kestomuna syntyy syksyllä hedelmöityneestä munasolusta ja sen kehittyminen jatkuu vasta seuraavana keväänä.


title: Kestomuna

text: Vesikirput lisääntyvät suurimman osan vuotta tuottamalla naaraita partenogeneettisesti eli hedelmöitymättömistä munasoluista. Näin syntyneet naaraat tuottavat uusia naarassukupolvia. Vasta ympäristön muututtua epäedulliseksi partenogeneettiset naaraat tuottavat sekä naaraita että koiraita. Tämän sukupolven naaraiden hedelmöityessä syntyy kestomunia, joista syntyy vain naaraita seuraavana keväänä. Näin useaa perättäistä partenogeneettistä sukupolvea seuraa yksi ainoa biseksuaalinen sukupolvi, jonka populaatiossa on molempia sukupuolia. Tätä seuraa uusi lisääntymisjakso.


title: Dédalo (1921)

text: Dédalo oli Espanjan laivaston vesilentokoneiden ja sulkupallojen emälaiva. Aluksella kykeni operoimaan saman aikaisesti yksi ilmalaiva, kaksi sulkupalloa sekä joitakin vesilentokoneita. Alus otettiin palvelukseen 1922 ja se poistettiin palveluksesta 1935 toisen Marokon sodan jälkeen.


title: Dédalo (1921)

text: Alus oli alun perin saksalainen kauppa-alus "SS Neuenfels", joka oli valmistettu Britteinsaarilla 1901. Ensimmäisen maailmansodan lopulla lokakuussa 1918 se vallattiin Espanjan satamissa olleiden viiden muun saksalaisaluksen kanssa korvauksena Saksan keisarillisen laivaston sukellusveneiden upottamista espanjalaisaluksista.


title: Dédalo (1921)

text: Alus nimettiin "España No.6:ksi", minkä jälkeen se hyvin pian nimettiin "Dédaloksi". Se oli joulukuusta 1921 alkaen viisi kuukautta Barcelonassa muutettaessa alus vesilentokoneiden emälaivaksi. Muutostyöt maksoivat 8 miljoonaa pesetaa.


title: Dédalo (1921)

text: Alus osallistui Rifin sotaan tukikohtanaan Cartagena, jolloin sen koneet tukivat Al Hoceiman maihinnousua. Juan de la Cierva laskeutui 1934 Valencian lähistöllä C.30 autogirolla G-ACIO aluksen kannelle, mistä hän nousi puoli tuntia myöhemmin. Tämä on ilmailunhistorian ensimmäinen helikopterin tekemä lasku ja nousi aluksen kannelle.


title: Dédalo (1921)

text: "Dédalo" poistettiin palveluksesta 1934 ja laivastoluettelosta huhtikuussa 1936. Espanjan sisällissodan vuoksi alus kuitenkin viipyi kotisatamassaan Cartagenassa 1. maaliskuuta 1940 saakka ennen kuin se hinattiin Valenciaan romutettavaksi.


title: Kamisoli

text: Kamisoli oli 1500-luvulla miesten käyttämä lyhyt pellavakankainen päällyspaita, jossa ei ollut hihoja. Nimitystä käytettiin 1600-luvulta lähtien lyhythihaisesta liivistä. Se oli tehty nahasta tai verasta. Sellaista käyttivät miehet 1700-luvulla justaucorps-takin kanssa. Kamisoli liittyi sekä sotilas- että siviilipukeutumiseen. Naisten puvustossa kamisoli oli pitkähihainen yönuttuna käytetty alustakki. Kamisoliksi on nimitetty myös kansanpuvun osana ollutta lyhyttä, hihallista takkia ja Ranskan kuninkaiden juhlatilaisuuksissa käyttämää viittaa.


title: Kamisoli

text: Kamisolin etymologiaksi on useita vaihtoehtoja. Ranskan "camisole" voi juontua provensaalin tai espanjan sanasta "camisola," joka on myöhäislatinan paitaa merkitsevän "camisa"-sanan johdannainen. Toinen mahdollisuus on se, että kamisoli olisi johdettu italian sanasta "camiciola," joka on paitaa merkitsevän "camicia"-sanan deminutiivimuoto.


title: SNS Dédalo (R01)

text: Dédalo oli Espanjan laivaston lentotukialus. Alus palveli vuodesta 1967 alkaen Espanjan laivaston lippulaivana, kunnes lentotukialus "Príncipe de Asturias" korvasi sen. Alus oli alun perin Yhdysvaltain laivaston toisessa maailmansodassa palvellut "USS Cabot".


title: SNS Dédalo (R01)

text: Alus tilattiin New York Shipbuilding Corporationilta. Sen köli laskettiin 13. maaliskuuta 1942 ja alus laskettiin vesille 4. huhtikuuta 1943. Alus otettiin palvelukseen vielä samana vuonna 24. heinäkuuta.


title: SNS Dédalo (R01)

text: Alukseen osui toisen maailmansodan aikana kahdesti kamikaze ja yhdesti siihen osui lentopommi. Alus poistettiin palveluksesta 11. helmikuuta 1947, mutta se palautettiin lentäjien koulutukseen jo lokakuussa 1948. Se palautettiin reserviin tammikuussa 1955. Alus luokiteltiin uudelleen AVT-3:ksi toukokuussa 1959. "USS Cabot" oli ollut yli 12 vuotta varastoituna, kun se lainattiin elokuussa 1967 Espanjalle, joka osti sen 1972.


title: SNS Dédalo (R01)

text: "Dédalo" palveli alun perin aina vuoteen 1976 saakka sukellusveneidentorjuntatukialuksena kalustonaan SH-3D Sea King -helikopterit. Vuoden 1972 testien jälkeen alukselle päätettiin sijoittaa AV-8S Matador (Harrier AV-8A/S) koneita modernisoinnin päätyttyä. Aluksen etukansi jouduttiin päällystämään metallilla puisen kannen kärsittyä suihkumoottorien kuumuudesta. Alukselle ei kuitenkaan asennettu nousua helpottavaa hyppyriä, mikä rajoitti lentokoneiden asekuormaa. Ensimmäiset Matadorit luovutettiin Espanjan laivastolle 1976 ja toinen 1980.


title: SNS Dédalo (R01)

text: "Dédalo" korvattiin 1988 Espanjassa valmistetulla "Príncipe de Asturiaksella", ja palveluksesta se poistettiin elokuussa 1989. Alus luovutettiin yhdysvaltalaiselle yritykselle museoalukseksi. Yritys ei kuitenkaan selvinnyt velvoitteistaan, ja alus joutui Yhdysvaltain hallitukselle, joka myi aluksen romutettavaksi 2002.


title: SNS Dédalo (R01)

text: Alus purjehti Espanjan laivaston alaisuudessa 1 650 vuorokautta, joiden aikana se suoritti 300 000 merimailin matkan. Aluksella kirjattiin 30 000 nousua ja laskua, joiden aikana tuhoutui yksi AV-8A ja kolme AB212-helikopteria.


title: Edsbyn

text: Edsbyn on noin 4 000 asukkaan taajama itäisessä keski-Ruotsissa. Se on Ovanåkerin kunnan hallinnollinen keskustaajama. Edsbyn on tunnettu muun muassa suksiteollisuudestaan. Naivistitaiteilija Lim-Johan on kotoisin Edsbyn läheisyydessä sijaitsevasta Kyanin kylästä.


title: Tampereen Aikuiskoulutuskeskus

text: Tampereen Aikuiskoulutuskeskus TAKK on Tampereella toimiva aikuiskoulutuskeskus. TAKKin rehtori on Teppo Tapani.


title: Tampereen Aikuiskoulutuskeskus

text: TAKKissa opiskelee vuosittain lähes14 000 aikuisopiskelijaa. Oppilaitos on monikulttuurinen. Talossa opiskelee ja työskentelee 40 eri kansallisuutta. Koulutukset toteutetaan suomeksi.


title: Tampereen Aikuiskoulutuskeskus

text: TAKKissa työskentelee n. 250 henkilöä. Tammerkosken Nuorkauppakamari palkitsi TAKKin Vuoden työnantajana 2008.


title: Tampereen Aikuiskoulutuskeskus

text: TAKK toimii kahdella kampuksella Tampereella. Valtatien kampus sijaitsee Tampereen keskustan tuntumassa Kalevanharjun kaupunginosassa Tampereen Valtatie 15:ssä ja toinen Nirvassa, Kurssikeskuksenkatu 11:ssä. Muita toimitiloja vuokrataan tarpeen mukaan.


title: Tampereen Aikuiskoulutuskeskus

text: Valtatien kampuksella on hallinnon lisäksi matkailu- ja ravitsemisalan, sosiaali- ja terveysalan, liiketalouden, tieto- ja viestintätekniikan koulutukset sekä yrittäjyysala HiOMO.


title: Tampereen Aikuiskoulutuskeskus

text: Nirvan kampus on keskittynyt rakennus-, metalli- ja autoalan, sähköalan, logistiikan, kiinteistönhoidon, talotekniikan, turvallisuusalan sekä kotityö-, puhdistus- ja teknisten terveyspalveluiden koulutuksiin.


title: Tampereen Aikuiskoulutuskeskus

text: TAKKin vuosittainen opiskelijamäärä on noin 14 000. Aikuisopiskelijalla tarkoitetaan yli 18-vuotiasta henkilöä.


title: Tampereen Aikuiskoulutuskeskus

text: Tutkinnot jaetaan perus-, ammatti- ja erikoisammattitutkintoihin. Tutkintotavoitteisen koulutuksen kesto vaihtelee muutamasta kuukaudesta kahteen vuoteen. TAKKissa voi suorittaa yli sata erilaista tutkintoa. Tutkintoon tähtäävien koulutusten lisäksi tarjolla on ammatillisia lisä- ja täydennyskoulutuksia, työelämässä vaadittavia passikoulutuksia sekä testejä ja sertifikaatteja.TAKKia ylläpitää ja sen toiminnasta vastaa Tampereen Aikuiskoulutussäätiö, joka on perustettu 18.4.1962. Säätiö ylläpitää Tampereen Aikuiskoulutuskeskusta, joka tunnetaan yleisesti nimellä TAKK. Säätiö toimii TAKKin henkilöstön työnantajana.


title: Tampereen Aikuiskoulutuskeskus

text: Tampereen työkeskussäätiö perustettiin vuonna 1962 aikuisille suunnattua kurssitoimintaa varten. Aluksi koulutusta järjestettiin koneistus- sekä levy- ja hitsausosastoilla. Oppilaitoksen nimi on muuttunut vuosien saatossa: Säätiö muutti nimensä Tampereen Aikuiskoulutussäätiöksi vuonna 1999. Säätiön hallituksessa ovat edustettuina Tampereen kaupunki, Tampereen kauppakamari ja työmarkkinajärjestöt.


title: Tampereen Aikuiskoulutuskeskus

text: Tampereen Aikuiskoulutussäätiön hallitus koostuu Tampereen kaupungin, Tampereen kauppakamarin ja työmarkkinajärjestöjen nimeämistä edustajista. Hallituskausi kestää kaksi vuotta. Säätiön toiminnanjohtaja on TAKKin rehtori Teppo Tapani. Hallituksen kokoonpano 2017-18:


Maastojuoksun maailmanmestaruuskilpailut 2011 järjestettiin 20. maaliskuuta Punta Umbríassa, Espanjassa.


title: Albanian kirkko

text: Albanian kirkko oli muinaisen Kaukasian Albanian alueella nykyisessä Azerbaidžanissa 300–400-luvuilta aina vuoteen 1815 saakka toiminut kristillinen kirkkokunta.


title: Albanian kirkko

text: Kristinusko levisi Kaukasian Albaniaan 300-luvun alussa Armeniasta ja Georgiasta käsin. Vuoden 420 tienoilla luotiin jumalanpalveluksissa käytetty albanian kirjakieli. 600-luvulta lähtien Albanian kirkko alkoi siirtyä armenian kieleen.